Ka Casnom Porazu | Institute for War and Peace Reporting\nKa Casnom Porazu\nBeograd salje signale da je spreman za dogovor. Kljucno je pitanje kako ce za takav potez pridobiti javno mnjenje - a zatim se obracunati sa opozicijom.\nFriday, 21 May, 1999\nJugoslovenska javnost se sprema za za pocetak slavljenja casnog poraza. Zemlja je unistena posle vise od osam nedelja NATO bombardovanja, i dok protesti rastu u unutrasnjosti Srbije, Beograd je odlucio da nadje nacin da zaustavi kampanju, kazu izvori bliski rezimu.\nIako je u principu spreman da prihvati sve zahteve NATO-a, Beograd trazi formulu koja bi mu omogucila da ne izgleda kao da je popustio ali i garantovala slobodu da radi sta zeli van Kosova u ostatku jugoslovenske federacije.\nDa bi pripremio teren za dogovor, Beograd je uposlio vojne i policijske kanale da medju narod prosire pricu o skoroj pobedi Jugoslavije u "nepravednoj borbi sa snagama NATO," kazu izvori.\nKako su opozicione partije i nezavisni mediji u Srbiji u poslednjih sedam nedelja marginalizovani, a objektivna informacija o realnoj steti izazvanoj vazdusnim udarima nije dostupna, analiticaruju veruju da nece biti tesko ubediti javno mnjenje da podrzi bilo kakav dogovor koji Beograd potpise.\nRezim se suocio sa do sada najvecim izazovom u obliku ulicnih protesta koji su zapoceti ove nedelje u gradovima na jugu Srbije - Krusevcu, Aleksandrovcu i drugde. Izgleda da je izmedju 2 i 3.000 vojnika pokusalo da izbegne vojnu obavezu na Kosovu. U onim delovima gde su muskarci mobilizovani, prijatelji i rodbina ispoljavaju svoju frustriranost ratom u izolovanim ali ipak znacajnim izlivima neslaganja sa rezimom.\nVojnici koji su se vratili, mladi, iscrpljeni i uplaseni, kazu da nisu voljni da daju zivote za Kosovo jer veruju da ce Srbija ipak od njega dici ruke. Izvestavaju da su na trenutke komanda i komunikacije na Kosovu postali haoticni, sto ih ucinilo ranjivim pred napadima NATO-a.\nIpak vojne vlasti su preuzele korake kako bi umanjili razloge za zabrinutost vojnika, ali ipak su jasno dale do znanja da ce vecina snaga ostati na Kosovu.\nU medjuvremenu, potpredsednik Srbije Vojislav Seselj je optuzio sve one koji su se suprotstavili da su izdajnici podstaknuti od strane NATO-a, sto se moze uzeti i kao najava za buduca dogadjanja. Mnogi strahuju da ce rezim iskoristiti kraj rata kako bi zaveo represiju u ostatku zemlje.\nSudeci po politickim glasinama, kojih sada ima vise nego ikada, izgleda da Beograd namerava da produzi ratno stanje mesecima nakon okoncanja rata da bi ojacao svoju vlast u neposlusnoj drugoj republici, Crnoj Gori, u Vojvodini i u samoj Srbiji.\nUkoliko dodje do mirovnog sporazuma i Milosevic ostane na vlasti, Srbija verovatno nece primini nikakvu medjunarodnu pomoc za posleratnu obnovu. Posledica ovoga ce biti da ce vec osiromaseno stanovnistvo Srbije biti jos siromasnije.\nMedju pesimisticnijim prognozama o buducnosti zemlje su i strahovi da su vec sastavljeni spiskovi za uklanjanje pojednih osoba. Pored politickih neistomisljenika, na spiskovima se nalaze i oni koji se nisu odazvali na vojne pozive, bojkotovali izbore, iselili se u inostranstvo, pa cak i oni koji rade za inostrane kompanije i medije u Srbiji.\nOno sto je za vlast sada najveci problem je zelja da u ocima javnosti ne ostave utisak popustanja pred NATO zahtevima, vec da ostave utisak obostranog dogovora.\nMagicna rec koju su mediji pod drzavnom kontrolom vec poceli da koriste je "kompromis". Naime, Beograd je rekao da je voljan da postigne sporazum zasnovan na izjavi Grupe 8, koja okuplja najvece ekonomske sile, od pre nekoliko nedelja, kojom su zapravo potvrdjeni pet zahteva NATO-a za okoncanje kampanje bombardovanja, ali je dato i malo manevarskog prostora.\nBeograd ce pristati na sporazum samo ukoliko bude mogao da ga plasira kao dogovor o kome postoji obostrana saglasnost izmedju saveznika u NATO i vlasti u Jugoslaviji.\nZa Beograd je kljucno pitanje trupa, i nastojanje da se zahtev za mirovne snage koje bi predvodio NATO zameni snagama sa UN na celu, ukljucujuci i znacajan ruski kontingent - sto je promena koju izgleda da izjava Grupe 8 dozvoljava.\n"Tako bi na obe strane bio ocuvan kredibilitet, ali i otvorena vrata za resenje na opste zadovoljstvo", kaze jedan srbijanski funkcioner koji je zeleo da ostane anoniman.\nOn takodje tvrdi da je jugoslovenski predsednik Slobodan Milosevic spreman na saradnju pod uslovom da Zapad prestane da govori o ratnim zlocinima. Jugoslovenski izaslanci pokusavaju da ukljuce ovo pitanje u diplomatske razgovore putem ruskih sagovornika.\nZapravo, izgleda da Beograd vise brinu dogadjanja u Crnoj Gori nego vazdusna kampanja NATO-a. Crnogorski predsednik Milo Djukanovic sve vise vodi nezavisnu spoljnu politiku.\nPozvan je da prisustvuje na konferenciji balkanskih zemalja u Nemackoj koja bi trebalo da se odrzi krajem maja, iz koje je Srbija iskljucena. Cak je prosle nedelje dosao u iznenadnu posetu Bonu kako bi se susreo sa namackim kancelarom Gerhardom Srederom zajedno sa Zoranom Djindjicem, vodjom opozicione Demokratske strane i bivsim gradonacelnikom Beograda, u crnogorskoj delegaciji.\nDjindjic se vec skoro mesec dana nalazi u Crnoj Gori gde kako se veruje pokusava da izgradi i koordinira novi opozicioni blok za posleratni period.\nBez obzira na medjusobne razlike ili neprijateljstva, opozicione politicke partije u Srbiji saglasne su oko toga da ce po okoncanju NATO vazdusnih udara medjunarodno prisustvo na Kosovu biti neminovno, ali je nepodeljen i stav da Kosovo mora ostati deo Srbije i Jugoslavije. Takodje traze zastitu za sebe i sve druge koji zastupaju alternativno misljenje od odmazde.\nSve opozicione partije su svesne stete koju su vazdusni napadi NATO-a naneli naporima da se Srbija demokratizuje koji su ucinjeni tokom prosle decenije. Ma koliko oni zeleli da vide kraj bombardovanja, strahuju da ce bilo kakav dogovor sa Milosevicem jednostavno oznaciti pocetak represije.\nAutor je nezavisni novinar iz Beograda i dopisnik IWPR-a, cije ime se ne objavljuje.


Dnevni horoskop za 15.septembar 2019\nDnevni horoskop za 15.septembar.\nOvan – horoskop za 15.septembar\nNa izmaku ste snage i ne možete više da izdržite tempo koji ste sami sebi nametnuli u želji da nekako popravite svoje finansije, i ne treba da se razbolite da biste zaradili nešto malo više novca.\nNesrećni ste i na polju ljubavi i sve vam ide naopako, i sva je prilika da vam zvezde danas i nisu baš posebno naklonjene.\nProverite stanje bubrežne funkcije jer imate neke simptome koji upućuju na mogući poremećaj u radu ovog važnog organa.\nBik – horoskop za 15.septembar\nStalno se žalite umesto da se saberete i počnete da radite i više i koncentrisanije, jer u suštini sami stvarate probleme tako što ste brzopleti i neodgovorni i pravite nepotrebne greške u svakom poslu koji dobijete.\nVama je potrebna podrška partnera i niste se nadali da će on toliko da se promeni i zaista ne znate šta je u pitanju, ali je naglo postao osoba koju ste vi shvatili da zapravo niste u startu zavoleli i ne želite da nastavite dalje takav odnos i vezu.\nMuči vas nesanica i potrebno je da budete pažljiviji u svakodnevnim aktivnostima, jer su sasvim moguće neke povrede i u saobraćaju ili pak u sportu i na radnom mestu.\nBlizanci – horoskop za 15.septembar\nRadite i gledajte svoja posla, i ne obraćajte pažnju nan nečije zlurade komentare i ogovaranja, jer je na kraju svako samo za sebe odgovoran.\nImate neku ponudu da se sa partnerom preselite u drugi grad ili u inostranstvo, ali vama to baš ne odgovara jer vam je važna karijera, i moguće je da ćete prekinuti vezu ili pokušati da je održavate na daljinu.\nImate probleme sa gorušicom i stalno vas boli stomak, pa je moguće da vam ne odgovara hrana koju konzumirate jer je preterano začinjena, ili je u pitanju neki poremećaj funkcije organa koji pripadaju sistemu za varenje, pa odradite osnovne pretrage.\nRak – horoskop za 15.septembar\nNe umete da se snađete sasvim dobro na nekom novom radnom mestu, pa mje pametnije da potražite pomoć kolega kojima verujete nego da pravite neke greške od starta, i tako ostavite loš utisak na nadređene.\nStalno ste napeti i nervozni, i to partneru počinje da smeta i ima utisak da više niste sigurni u vaš odnos, ali treba da sa njim otvoreno porazgovarate i da mu se poverite o tome što vas tišti.\nDepresivni ste i skloni da se povlačite u sebe, i potražite pomoć stručnjaka jer je psihoterapija vrlo efikasna metoda, a i sa mentalnim zdravljem nije pametno da se poigravate i da ignorišete probleme.\nLav – horoskop za 15.septembar\nSami ste tražili neku bolju poziciju, i sada ne možete da se žalite što imate veće odgovornosti i što vi morate da popravljate tuđe greške i nedoslednosti, a plata vam nije ništa mnogo veća i smatrate da ste prenaglili i dali biste svce da možete da se vratite na početak mi da radite manje ali da makar budete bezbrižni i opušteni.\nIzgubili ste volju da izlazite i da se upuštate u neke nove romanse, jer kao da vas stalno prate neke negativne emocije i sve vam u svakoj vezi na kraju ispadne naopako i pogrešno.\nPokušajte da se malo više krećete jer imate probleme sa perifernom cirkulacijom i vene su vam proširene, a noge otečene i bolne.\nDevica – horoskop za 15.septembar\nNemate volje ni energije da istrajete u nekim projektima koje ste započeli, i sve ste bliži odluci da date otkaz jer vam je sve suviše naporno, a sa novcemn koji zaradite jedva imate za neke osnovne potrebe.\nNemojte da ulazite u svaki odnos sa predrasudama i da smatrate da ste vi bolji od svakoga, jer baš neko kome se iskreno i dugo sviđate može da se u vas veoma razočara, a kada shvati kakva ste vi sosoba u stvari zaista, i da se u javnosti samo pretvarate da ste dobri i divni.\nUmorni ste stalno i nemate ni malo snage da radite i da se pokrenete, pa uzimajte više vitamina i pokušajte da se naspavate i da se zdravije hranite, i proverite i krvnu sliku jer je moguće da ste vi čak i anemični.\nVaga – horoskop za 15.septembar\nKolege vas stalno sabotiraju i vi nemate kome da se obratite za pomoć kada vam je ona potrebna, jer ne znate kome možete da iskreno verujete, a nadređeni stalno vrše pritisak na vas jer očekuju rezultate.\nU iskušenju ste da prevarite partnera i to nije ni najmanje bezazlena stvar, posebno jer ste odmah pomislili da nema ni veze i da ništa neće da bude loše ako on ne sazna da mu niste bili verni, i baš i zaista takvo ponašanje na vas ne liči ni malo.\nProverite stanje svog kardiovaskularnog sistema, jer ste sve češće malaksali i imate jake bolove u grudima, kao i vrtoglavice i hladno preznojavanje.\nŠkorpija – horoskop za 15.septembar\nImate potrebu da počnete sopstveni posao jer niste zadovoljni ni radnim mestom ni platom u sadašnjoj firmi, pa razmišljate da podignete kredit u banci ili da pozajmite sredstva koja vam nedostaju od prijatelja ili porodice.\nNeko je sa vama samo iz koristi i radi ostvarivanja položaja u društvu, i ni najmanje vas niti voli niti poštuje, i samo sebe u takvoj vezi kompromitujete, i bolje vam je da ste sami nego da trpite takav vid poniženja.\nOdlično zdravlje i opšte stanje organizma, i isplatile su se neke promene koje ste odlučili da baš ciljano i uvedete u svakodnevnu praksu, te i da ih se pridržavate i da istrajete.\nStrelac – horoskop za 15.septembar\nVi shvatate da u sadašnjoj firmi nemate nikakvu perspektivu i da ćete celu karijeru da provedete kao neki niži saradnik, ali je plata odlična i obaveze nisu prevelike i vama tom trenutno ne smeta i verujete da ćete na kraju krajeva lako i naći neko drugo radno mesto, ako poželite promene.\nNije vam uopšte u interesu da se upustite u neku tajnu vezu sa osobom koja vam je nadređena, jer je pre sevga ona zauzeta i samo ćete da gubite vreme i da se na kraju osetite povređeno i veoma poniženo.\nPreviše sedite i imate probleme sa hemoroidima, pa pokušajte da svakako malo više hodate kako biste pokrenuli krvotok, i kako generalno ne bi trpela i kičma i zglobovi, te kako se ne biste vrlo i ugojili jer ste tome skloni.\nJarac – horoskop za 15.septembar\nNećete stići da na vreme završite neke željene obaveze i projekte i vaše su ambicije prevelike, ali ste pre svega ljuti na sebe jer ste unapred dali obećanja koja ne možete da ispunite i stalno radite isto, i onda vas svi smatraju nekim ko je sklon da laže i ko nije dosledan.\nVi se sasvim dobro osećate iako ste dugo sami, i ne želite da pravbite neke kompromise i da srljate u emotivne veze po svaku cenu, i samo zato što vaša okolina smatra da je vreme da se vi i skrasite i da zasnujete porodicu.\nPrijala bi vam, neka masaža, jer bole vas leđa i počeli ste da se sve češće kočite, pa je nužno da idete na terapiju kortikosteroidima i naravno i na fizikalni tretman nakon što bol popusti.\nVodolija – horoskop za 15.septembar\nNemojte da se nervirate jer će sve da se sredi na kraju i uspećete da realizujete makar i najveći deo zaostalih obaveza, ako budete radili racionalno i smireno, jer od panike i nervoze nemate apsolutno ništa.\nUmara vas partnerova potreba da sve sitnice analizirate i da baš o svemu razgovarate i iskreno kažete kako se osećate po nekim pitanjima, ali vama nekada jednostavno treba samo malo mira i odmora i nemate snage za neke takve seanse koje treba da vam unaprede emotivni odnos.\nUmorni ste i krajnje iscrpljeni i samo vam je potrebno da se naspavate i bićete kao novi, ali je jedan od problema što vam stres i nervoza stvaraju nesanicu, i vi ste stalno neispavani i imate podočnjake i probleme sa pažnjom i koncentracijom.\nRibe – horoskop za 15.septembar\nSve vam ide kako ne treba, i nekada se pitate kako drugi uspevaju i da napreduju i da se obogate a samo vi ne možete da maknete sa iste tačke, iako se zaista i trudite i radite i dan i noć, i jedva opet uspete samo da preživljavate.\nNije vam trenutno do neke romanse i uopšte ne obraćate pažnju na nečija udvaranja, jer ste previše opterećeni egzistencijalnim prioblemima i pokušavate da se snađete da zaradite dodatni dinar.\nBoli vas glava i stalno vam je povišen krvni pritisak, pa potražite od lekara da vam promeni sadašnju terapiju, jer je očito da ova koju sada uzimate ne daje rezultate jer su tegobe i dalje prisutne i samo su još izraženije nego pre.


PONOSAN POSLE SJAJNE GODINE Terzić: Govorili su nam da nećemo preći centar, mi smo ih sve demantovali\nFudbalski klub Crvena zvezda održala je svečanost na kojoj su funkcioneri i igrači kluba iz Ljutice Bogdana sumirali utiske iz 2018. godine, a sportski direktor crveno-belih Zvezda Terić bio je presrećan učinjenim.\n- Ovde smo da bi sumirali rezultate. Kao što je predsednik Mijailović rekao imamo mnogo razloga za radost. Počeli smo godinu prolećem u Evropi, zaokružili titulom celu priču. Potom se desio Salcburg i ostvarenje snova svih igrača, plasman u grupnu fazu Lige šampona. Kada smo videli žreb, mnogi su rekli da Zvezda neće preći centar šest utakmica. Ali mi smo sve demantovali, već protiv Napolija kod kuće smo stavili svima do znanja da sa nama neće biti lako u Beogradu. Pomenuću i Liverpul, veliku pobedu, koju će navijači zauvek da pamte. Konsolidovali smo klub finansijski, uložili smo mnogo u infrastrukturu. Još mnogo toga planiramo da uradimo pre svega mislim na novi internat za omladinsku školu... Zahvaljujem se svima koji su učestvovali u ostvarivanju velikih rezultata, pre svega igračima, ali i treneru Vladanu Milojeviću i sportskom direktoru Mitru Mrkeli. Posebno predsedniku Mijailoviću, kao i počasnom predsedniku Draganu Džajiću - rekao je Terzić.\nCRVENO-BELO VEČE Zvezda izabrala najbolje u 2018.godini, gol Pavkovu, Ben najbolji, navijači rekli - Borjan\nNIŠTA NOVO U ZVEZDI Svetozar Mijailović dobio novi predsednički mandat\nPodsetimo, Zvezda je debitovala u Ligi šampiona i u veoma jakoj grupi sa Pari Sen Žeremenom, Liverpulom i Napolijem osvojili četiri boda.


Još jedna izgubljena sezona za OFK Beograd – BUTASPORT.RS\nŠOK U BARSELONI: Mesi napušta klub sledeće godine!\nNikola Štulić za jači napad Partizana (FOTO)\nIzabrao TSC pre Crvene zvezde! (FOTO)\nVujošević: Trinkijeri je počinio veleizdaju\nNikola Perić slobodan u izboru nove sredine\nĐorđe Jovanović za BUTASPORT.RS: Prvi put čujem za interesovanje Vojvodine\nVojvodina posle penal lutrije pobedila Partizan i uzela Kup u Nišu! (VIDEO)\nMILOŠEVIĆ PRED FINALE: Pobediće spremniji i bolji u 90 minuta (VIDEO)\nLalatović: Moje igrače motiviše kako se navijači Partizana ponašaju prema srpskim majkama (VIDEO)\nFIRMA NEĆE U NIŠ: Vojvodina bez podrške protiv Partizana u finalu Kupa Srbije?\nJoš jedna izgubljena sezona za OFK Beograd\nDate: 15 марта, 2020\nIMT korača ka šampionskoj tituli i plasmanu u Prvu ligu Srbije. Foto: Butasport.rs/Arhiva\nFudbaleri OFK Beograda juče su na Omladinskom stadionu doživeli neočekivani poraz od Sremčice sa (2:1) i tako sebe udaljili od šampionske titule i plasmana u Prvu ligu Srbije. Prvoplasirani IMT bio je ubedljiv na svom stadionu protiv Lokomotive sa (7:1) i time povećao svoju prednost u odnosu na “romantičare” na 11 bodova.\nPodsetimo, OFK Beograd je sve do sezone 2015/16 bio deo Superlige Srbije gde je bio član elitnog društva 18 godina, ali nedugo zatim ispada prvo iz Superlige, a godinu dana kasnije odmah i iz Prve lige Srbije. Glavni razlog je bio loša finansijska sitaucija u klubu i milionski dugovi.\nU prvoj sezoni u Srpskoj ligi Beograd OFK Beograd je osvojio treće mesto, prošle sezone su bili na petom mestu, ali je situaciju koliko-toliko izvukao osvojen Kup Beograda, prvi trofej posle dužeg vremenskom perioda.\nPlavo-beli već treću sezonu igraju u Srpskoj ligi Beograd, a verovatno ni ove sezone neće uspeti da se plasiraju u viši rang, s obzirom da je bodovna prednost u korist IMT-a posle odigranog 17. kola porasla na čak 11 bodova prednosti.\nZVANIČNO: Kao klinac igrao za Barsu, a danas potpisao za Partizan! (VIDEO)\nBORJAN ODGOVORIO VULETIĆU: Da li neko može da mi objasni termin “HOMOFOB”?\nMilošević: Moram da budem zadovoljan, sve pohvale momcima\nPARNI VALJAK SILAN PROTIV BRĐANA: Partizan osigurao drugo mesto (VIDEO)\nSTANKOVIĆ POSLE PORAZA U SENTI: “To su stvari koje imaš ili nemaš”\nMilošević: Nije isključeno da cena za Sadika bude veća od 15 miliona evra (VIDEO)\nPARTIZAN: Od danas ulaznice u prodaji za meč sa Čukaričkim


ASMEDI, NUNS i ANEM protiv opstrukcije medijskih reformi - Ozonpress :: internet portal\nTri organizacije podsećaju da je to bio jedan od ključnih zahteva medijske zajednice još od usvajanja Medijske strategije 2011.godine i seta medijskih zakona, koji su ocenjeni kao izuzetno značajan reformski iskorak Srbije.\nNeuspeh privatizacije pojedinih državnih medija, koji nisu našli kupca, nije i ne sme da bude razlog za kolebanja oko sveobuhvatne primene novog medijskog zakonodavstva.\nVlada Srbije i resorno ministarstvo ne smeju dopustiti da otpori i opstrukcije dovedu u pitanje celokupnu medijsku reformu, kao jedno od najznačajnijih dostignuća od početka njihovog mandata.\nMilovan 09/11/2015 u 13:44 Odgovorite\nOvi kao da su nezavisni od pameti. Kako mogu da podržavaju zakom koji je više od hiljadu novinara ostavio bez posla, a državu bez Tanjuga ! Svega ima u ovoj našoj državi.


Mara brzo smrznut burek pita sa mesom 250g kesa cena akcija Srbija\nEPonuda > Hrana > Smrznuti proizvodi > Smrznuti burek > Mara Smrznuti burek\nMara brzo smrznut burek pita sa mesom 250g kesa cene\nTrenutno nemamo slike za Mara brzo smrznut burek pita sa mesom 250g kesa\nEPonuda nije internet prodavnica već Vam omogućava da brzo i lako nađete Mara brzo smrznut burek pita sa mesom 250g kesa po najjeftinijoj ceni. Naš cilj je da kupci budu što bolje informisani o ponudi Mara brzo smrznut burek pita sa mesom 250g kesa na tržištu Srbije. Vrlo lako nalazite željeni proizvod za kategoriju Smrznuti burek cene, ne morate da lutate od sajta do sajta za Mara Smrznuti burek, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Mara brzo smrznut burek pita sa mesom 250g kesa sa PRODAVCEM. EPonuda ne može da garantuje potpunu tačnost specifikacije i slika za Mara brzo smrznut burek pita sa mesom 250g kesa. Pre kupovine, podatke za Mara brzo smrznut burek pita sa mesom 250g kesa proverite na sajtu PROIZVOĐAČA.\nMara burek sa pizza nadevom 1KG kesaMara brzo smrznut pita sa krompirom 250g kesaMara brzo smrznut burek sa sirom 1KG kesaMara brzo smrznut burek sa mesom 1KG kesaMara brzo smrznut burek pizza 250g kesaMara brzo smrznut burek pita sa sirom 250g kesaMara brzo smrznut burek pita sa mesom 250g kesa\nMara brzo smrznut burek pita sa sirom 250g kesa\nMara brzo smrznut burek sa mesom 1KG kesa\ncena od 332,00 din\nMara brzo smrznut burek sa sirom 1KG kesa\nNajpopularniji - Smrznuti burek


Izvor: B92, 18.Jan.2017, 21:15\nZrenjanin -- Ne mogu da stojim po strani dok postajemo država jeftine radne snage i obespravljenih radnika, rekao je predsednik CIRSD-a Vuk Jeremić.\nOn je u Zrenjaninu naveo da ne može da stoji po strani u zemlji u kojoj se podaci o nezaposlenosti i prosečnoj plati falsifikuju za statistiku u kojoj se ne vidi suština – da ljudi zaista teško žive.\n„Duboko se ne slažem sa politikom u kojoj se budžetski suficit ostvaruje na račun siromašenja građana. Smatram >> Pročitaj celu vest na sajtu B92 << da je pogrešno da se cena reforme budžeta prevaljuje na one koji nemaju dovoljno kroz neselektivno smanjenje plata, umesto da se podigne efikasnost u javnom sektoru i spreči čerupanje i propadanje javnih preduzeća“, rekao je Jeremić u hotelu „Vojvodina“ gde je sa građanima razgovarao o konkretnim rešenjima za ključne probleme i izazove Srbije i saslušao njihove sugestije i predloge pre nego što izađe sa predsedničkim programom.\n„Ne mogu da se pomirim sa tim da se od penzionera otima ono što su pošteno zaradili gradeći ovu državu, dok se istovremeno svedoci nezapamćene koncentracije bogastva i moći u rukama nekolicine ljudi sa blago rečeno prilično upitnim kvalifikacijama“, istakao je Jeremić.\nNaglašavajući da je u Srbiji zdravlje postalo luksuz, obrazovanje nepotreban teret, a kultura talac primitivizma, Jeremić je rekao da neće stajati po strani dok Srbiju pretvaraju u partijsku i policijsku državu u kojoj se zakon povlači, a na scenu stupaju džipovi i batinaši, u kojoj se optužnice protiv ozbiljnih igrača zastarevaju ili povlače, dok komunalna policija maltretira sirotinju.\nOn je ukazao da će zahtevati ukidanje zakon o smanjivanju penzija, koji je po njegovom mišljenju ne samo neustavan, nego i politički i moralno neprihvatljiv.\n„Tim zakonom se mladima šalje samo poruka starima da se na njih više ne računa već i mladima da im ne padne na pamet da ostare u Srbiji“, naglasio jeJeremić.\nOn je ukazao da je to razlog što iz Srbije na desetine hiljada mladih, uglavnom obrazovanih ljudi odlazi svake godine.\nJeremić: Neću da stojim po strani dok Srbija propada\nIzvor: Radio Televizija Vojvodine, 18.Jan.2017\nPredsednik Centra za međunarodnu saradnju i održivi razvoj (CIRSD) Vuk Jeremić izjavio je večeras da ne može da stoji po strani dok Srbija postaje država jeftine radne snage i obespravljenih radnika, u kojoj se podaci o nezaposlenosti i prosečnoj plati falsifikuju za statistiku u kojoj se ne vidi...


Pisac i dopisni član SANU Goran Petrović otvorio je u sredu štand Srbije i manifestaciju "Dani Srbije", u okviru međunarodnog Sajma knjiga u Teheranu, na kojem je naša zemlja počasni gost.\n- Veliki ispit za svakog pisca je da li njegovo delo i književnost kojoj pripada funkcioniše na nekom stranom jeziku ili u nekoj drugoj kulturi, u rukama čitalaca koji imaju različita životna iskustva. To predstavlja krajnju stepenicu u razmeni između dva jezika i dve kulture, a zapravo se radi u osnovi o nečemu što je veoma jednostavno, a to je razmena ljudskih osećanja - kazao je Petrović.\nŠtand Srbije u prestonici Irana prostire se na 150 kvadrata i na njemu su, između ostalog, predstavljena dela velikana naše književnosti, kao što su Miloš Crnjanski, Meša Selimović, Danilo Kiš, Dositej Obradović i Vuk Stefanović Karadžić.\n- Potrudili smo se u izuzetno teškim okolnostima i doneli u Teheran najbolje što imamo. Došli su odlični pisci, publika će imati prilike da se upozna sa vrednim knjigama iz srpske kulture. Stigli smo u zemlju koja želi da nas upozna i zato ćemo ovde predstaviti našu istoriju i kulturu od Svetog Save do danas - rekao je Aleksandar Jerkov, direktor Univerzitetske biblioteke "Svetozar Marković" u Beogradu, koja je programski organizator predstavljanja Srbije u Teheranu.\nOtvaranju štanda Srbije prisustvovali su i ministar kulture i informisanja Vladan Vukosavljević, direktor Narodne biblioteke Srbije Laslo Blašković, pisac i novinar Muharem Bazdulj, pesnik i pripovedač Dejan Aleksić, predstavnici Privredne komore Srbije.\nBUDUĆA KULTURNA RAZMENA\nMinistar kulture i informisanja Vladan Vukosavljević sastao se u sredu sa gradonačelnikom Teherana Samilahom Hoseinijem Makaremom u Gradskoj kući u prestonici Irana.\n- Razgovarali smo o ideji da u Teheranu bude postavljen spomenik nekoj znamenitoj ličnosti iz Srbije i obrnuto. Razmenili smo i ideje o koprodukciji u oblasti filmske industrije - kazao je Vukosavljević.


Petković: Zadovoljni smo ishodom prve faze sporazuma - Radio televizija Pančevo\n2. oktobra 2021. 2. oktobra 2021. 099\nDirektor kancelarije za Kosovo i Metohiju Petar Petković izjavio je da danas povlačenje specijalnih policijskih kosovskih jedinica ROSU protiče kako je i dogovoreno u Briselu i da Srbija može da bude zadovoljna ishodom prve faze sprovođenja sporazuma iz sedišta EU.\n“Od 8.00 jutros počelo je povlačenje ROSU koji je protivpravno ušao na sever Kosova i Metohije. Došao je KFOR, koji ima mandat da bude tu, a naši ljudi će se povući sa puteva. Krenula je celokupna tranzicija, u prvoj smo fazi sprovođenja sporazuma iz Brisela, a u ponedeljak će se početi sa režimom nalepnica za tablice”, rekao je Petković.\nOn kaže da Srbija može da bude zadovoljna postignutim u Briselu.\n“Situacija na Kosovu i Metohiji jeste teška, kao i naša pozicija, ali ćemo se boriti. Nema više skidanja tablica i ponižavanja našeg naroda, nema probnih tablica sa simbolima takozvanog Kosova, nema taksi od pet evra… Sačuvali smo KM tablice i ostale tablice koje izdaju naše policijske uprave”, rekao je Petković.\nPredstavnik privremenih prištinskih institucija na razgovoru u Briselu Bekim Bisljimi je rekao da ovaj dogovor važi samo do 21. aprila 2022. godine.\n“Bisljimi ne pominje u pravom kontekstu taj 21. april. Tih šest meseci o kojima se priča predstavljaju period u kojem bi trebalo da se pronađe trajno rešenje. Taj datum je, dakle, vezan za Radnu grupu, koja treba da izradi predlog trajnog rešenja, ovo sada je privremeno. Mi smo se ovim sporazumom vratili u normalu, odnosno, krenuli smo u sprovođenje sporazuma iz 2016. godine i ne radi se ni o kakvom reciprocitetu”, naglasio je Petković.\nNa prvom sledećem sastanku sastanku Beograda i Prištine pod okriljem Evropske unije biće reči o formiranju Zajednice srpskih opština, naveo je on.\n“Specijalni predstavnik Evropske unije za dijalog Beograda i Prištine Miroslav Lajčak je rekao da svako saopštenje EU predstavlja obavezu za sve strane. Na prvom sledećem sastanku treba da bude govora o formiranju ZSO, pravi je trenutak za to, jer ne znam o čemu dalje možemo da pričamo. Svi ovi incidenti pokazuju da nemamo nikakvih prava na KiM i zato je vazno da se formira ZSO”, rekao je Petković.\nDruge večeri 18. Ethno.com festivala, u petak, 1. oktobra u Dvorani Kulturnog centra, nastupila su dva sastava – Rođenice iz Srbije i Širom iz Slovenije.\nPredsednik Vučić u podne raspisuje parlamentarne izbore


Mihajlović: Prednost imaju radnici RAOP-a | Palelive.com\nPočetna Regija Istočno Sarajevo Mihajlović: Prednost imaju radnici RAOP-a\nISTOČNO SARAJEVO – Predsjednik Sindikata preduzeća “Energoinvest-Rasklopna oprema” /RAOP/ iz Istočnog Sarajeva Siniša Mihajlović rekao je Srni da je u konkursu za prijem u radni odnos, koji je raspisan prije nekoliko dana, jasno naznačeno da prednost pri zapošljavanju imaju radnici ovog preduzeća.\nMihajlović je naglasio da nije tačna tvrdnja radnika RAOP-a, koji su se danas okupili u krugu preduzeća, da je u konkursu navedeno da “prednost pri zapošljavanju imaju kandidati iz Federacije BiH”.\nKomentarišući današnje okupljanje oko dvadesetak radnika RAOP-a ispred ulaza u ovu firmu da bi iskazali nezadovoljstvo zbog neisplaćenih plata za 60 radnika, Mihajlović je rekao da je problem što jedan dio radnika u procesu prinudne naplate na imovinu nije dobio novac, pa su revoltirani.\nOn je naveo da je svim radnicima uplaćen radni staž i doprinosi, ali da neki ne mogu otići u penziju zato što zakonski zastupnik RAOP-a, koji je trenutno u Beogradu, ne želi da dođe da bi potpisao i “stavio pečat na taj papir”.\nMihajlović je rekao da je razgovarao sa tim radnicima i da Sindikat pokušava da pronađe način da i njima budu isplaćene plate.\n“Već dvije i po godine vodimo borbu za očuvanje RAOP-a i radnih mjesta.Â Trenutno smo došli do sjajnog rješenja, jer su novi vlasnici iz ruske kompanije, koja ima oko 100.000 zaposlenih radnika i to u oblasti proizvodnje elektroenergetske opreme. Rezultati će se vidjeti i smatram da nam ovo rješenje garantuje budućnost”, naglasio je Mihajlović.\nOn je istakao da su najveći teret u rješavanju situacije u RAOP-u podnijeli Ministarstvo industrije, energetike i rudarstva i Vlada Republike Srpske, kao i predsjednik Republike Srpske Milorad Dodik koji je iza svega stajao.\nPrethodni članakOd sutra radi ski-lift “Željo”\nNaredni članakRadnici traže plate


VELIKI PROJEKAT REKONSTRUKCIJE: Izgrađeno više od 270 kilometara nove elektrodistributivne mreže | Banjaluka.net\nVELIKI PROJEKAT REKONSTRUKCIJE: Izgrađeno više od 270 kilometara nove elektrodistributivne mreže\nElektrodistributivno preduzeće “Elektrokrajina” Banjaluka izgradila je više od 270 kilometara nove elektrodistributivne mreže u velikom projektu rekonstrukcije, čime je više desetina hiljada potrošača dobilo daleko kvalitetnije snabdijevanje električnom energijom.\nU okviru projekta koji je počeo prošle godine i koji se odvija na području svih radnih jedinica preduzeća, postavljeno je 5.000 novih betonskih stubova na srednjonaponskoj i niskonaponskoj mreži, navodi se u saopštenju “Elektrokrajine”.\nZa potrebe rekonstrukcije “Elektrokrajina” je do sada uložila više od pet miliona KM iz povoljne kreditne linije Evropske banke za obnovu i razvoj /EBRD/.\nIz “Elektrokrajine” Banjaluka napominju da ovaj višegodišnji investicioni ciklus, vrijedan oko 30 miliona KM, u drugoj fazi predviđa izmještanje mjernih mjesta iz objekata potrošnje i ugradnju 25.000 digitalnih brojila sa daljinskim očitavanjem potrošnje, što će povećati efikasnost obračuna i naplate električne energije i značajno smanjiti distributivne gubitke preduzeća.\n“Elektrokrajina” je za devet mjeseci ove godine iz vlastitih sredstava uložila 10 miliona KM u izgradnju i sanaciju elektromreže i trafo-stanica, što je dovelo do stabilnije i pouzdanije isporuke električne energije.\n“Elektrokrajina” Banjaluka je u dosadašnjem procesu reorganizacije već ostala bez 2.500 najvećih kupaca čije snabdijevanje je preuzela nadležna direkcija “Elektroprivrede Republike Srpske” u Trebinju.\nOvo je presudno uticalo na smanjenje devetomjesečnih poslovnih prihoda preduzeća za više od 25 odsto, odnosno za 41,8 miliona KM, u odnosu na isti period prošle godine.\nPrilagođavanje novoj organizaciji dovelo je do neophodne optimizacije broja zaposlenih prilikom čega su “Elektrokrajinu” ove godine, dobrovoljno uz isplaćene stimulativne otpremine, napustila 422 radnika, te je preduzeće zaključno sa krajem septembra imalo 1.445 zaposlenih.\n“Elektrokrajina” je za potrebe stimulativnih otpremina i naknada za ekonomsko-socijalno zbrinjavanje radnika sa pripadajućim porezom isplatila 16,3 miliona KM, što je uticalo na povećanje poslovnih rashoda po tom osnovu.\nPomenute okolnosti gubitka najvećih kupaca i isplata odlazećih radnika, uz generalno nešto manju potrošnju električne energije zbog pandemije korona virusa, uticale su da “Elektrokrajina” devet mjeseci 2020. završi sa gubitkom u iznosu od 23,4 miliona KM.\n“Elektrokrajina” Banjaluka je u ovoj godini unaprijedila ključne poslovne parametre koji se ogledaju u obezbjeđenju kvalitetnije isporuke električne energije, pojačanom otkrivanju neovlaštene potrošnje, očuvanju visokog nivoa naplate uz redovnu isplatu svih primanja zaposlenih.


Matić u Tirani: Otvoreni Balkan za mir, stabilnost i bolji život – SDP Srbije\nMinistarka trgovine, turizma i telekomunikacija, Tatjana Matić, istakla je na Ministarskoj konferenciji Zapadnog Balkana: „Uklanjanje barijera za održivi razvoj turizma“ u Tirani, da su inicijative Regionalnog saveta za saradnju i inicijativa „Otvoreni Balkan“, ključne za jačanje saradnje u regionu.\n„Za Republiku Srbiju spoljnopolitički prioritet upravo je u regionalnoj saradnji. Svesni smo globalnih izazova i smatramo da je neophodno da sa svojim susedima, sa kojima delimo i kulturu i istoriju, zajednički radimo na rešenjima koja će doprineti zaštiti naših ekonomija i ostvarivanju planova na širem međunarodnom planu“, rekla je Ministarka Matić.\nOna je naglasila da je u toku usklađivanje teksta Memoranduma o razumevanju u oblasti turizma između Saveta ministara Republike Albanije, Republike Severne Makedonije i Republike Srbije u okviru inicijative „Otvoreni Balkan“, koji će dodatno doprineti jačanju ekonomske saradnje između tri zemlje.\nNa Ministarskoj konferenciji u Tirani ministarka Matić učestvovala je na panelu „Suočavanje sa nedaćama COVID-a 19“. Tom prilikom, podsetila je na period tokom pandemije u Republici Srbiji, i ocenila da je oporavak turističkog sektora već vidljiv u rezultatima koje je Srbija ostvarila 2021. godine.\n„Promocija Srbije kao turističke destinacije je trajala i tokom pandemije i bila je usmerena prvenstveno na domaći turizam, ali i prema zemljama regiona koje su nam teritorijalno najbliže i kojima je Srbija dostupna auto-destinacija. Sada se pripremamo za normalizaciju međunarodnog turističkog prometa“, istakla je Matić.\nNa panelu „Suočavanje sa nedaćama COVID-a 19“, učestvovale su i generalna direktorka za razvojne politike u turizmu u Ministarstvu ekonomskog razvoja i turizma u Vladi Crne Gore, Aleksandra Gradaščević-Slavuljica, generalna sekretarka Western Balkans 6 Chamber Investment Foruma (WB6 CIF), Tatjana Šterjova Duškovska, direktorka regionalnog odeljenja za Evropu u Svetskoj turističkoj organizaciji (UNWTO), Alesandra Priante.\nMinistarska konferencija Zapadnog Balkana: „Uklanjanje barijera za održivi razvoj turizma“ organizuje se na inicijativu Saveta za regionalnu saradnju (RSS) u Tirani, u Albaniji. Cilj ove konferencije je da okupi resorne ministre Zapadnog Balkana, predstavnike Evropske komisije i druge relevantne zainteresovane strane kako bi diskutovali i razmenili ideje o temama kao što su postkovid oporavak turizma, poboljšanje poslovne klime za održiva ulaganja u turizam, unapređenje kompetencija ljudskog kapitala u turizmu i inovacije i kreativnost u službi turizma.\nU okviru dvodnevne posete Tirani, ministarka trgovine, turizma i telekomunikacija, Tatjana Matić, sastala se sa albanskom ministarkom turizma i životne sredine, Mirelom Кumbaro Furki, a sastanku su prisustvovali i ambasador Republike Srbije u Albaniji, Slobodan Vukčević i direktorka Turističke organizacije Srbije Marija Labović.


Ankete nejasne: Zašto SAD mijenjaju stavove | BN\nAnkete nejasne: Zašto SAD mijenjaju stavove\nDva dana pred predsedničke izbore, američki mediji objavljuju rezultate različitih anketi i predviđaju pobednika između Donalda Trampa i Hilari Klinton.\nSvijet 06.11.2016 | 20:31\nKako su objavili “Vašington post” i “ABC njuz”, 48 odsto anketiranih će glasati za demokratsku kandidatkinju Hilari Klinton, dok će se 43 odsto njih opredeliti za republikanca Trampa.\n“Foks njuz” navodi da je Klintonova ispred Trampa za samo dva odsto, dok CNN piše da je ta razlika na oko tri procenta.\nIstovremeno, “Los Anđeles tajms” piše da 48 odsto anketiranih podržava Trampa, dok je 42,6 odsto za Klintonovu.\nNeki drugi mediji i neke druge ankete govore da su dvoje kandidata potpuno izjednačeni, sa 44 odsto glasova.\nKako smatraju pojedini analitičari, ovi rezultati pokazuju da Amerikanci biraju “manje od dva zla”.\nTo, kako smatra politički analitičar Gevorg Mircajan, uopšte ne iznenađuje s obzirom na to da su Donald Tramp i Hilari Klinton najmanje omiljeni u jednoj od, kako se veruje, “najprljavijoj” kampanji u američkoj istoriji.\n“Amerikanci ne biraju onog ko je bolji, već biraju manje od dva zla”, prenose “RIA novosti”.\nTo je razlog i zbog kojeg su PR eksperti sa obe strane fokusirali na skandale koji mogu da promene pravila igre u saveznim državama kao što je Florida.\nHilari Klinton je bila u jasnom vođstvu prema anketama do septembra, tačnije do obeležavanje godišnjice napada 9/11. Tada su brojke pokazivale da je ona u prednosti nad Trampom sa 46 naspram 42,9 odsto. Šest dana kasnije, zbog bolesti i nesvestice koja se dogodila u toku službe 11. septembra, Hilari je spala na samo procenat prednosti nad republikancem.\nSeptembar je možda bio mesec izazova za Hilari, ali je oktobar pokazao da je težak za Trampa, sa veoma lošim nastupima u debatama i snimcima iz prošlosti, podrška Trampu je sa 45 spala na 41,4 odsto, Trampa su se mnogi republikanci odrekli, a neki su ga čak pozvali i da se povuče iz trke.\nDo kraja oktobra činilo se da se Tramp teško može vratiti u trku, ali su Hilarini mejlovi ponovo umešali prste. FBI je saopštio da će ponovo otvoriti istragu protiv demokratske kandidatkinje.\nIako FBI nije naveo da je Klintonova uradila “nešto pogrešno”, sama odluka je dovela do promene stavova kod glasača, pa je podrška Trampu od 42,5 odsto 29. oktobra, skočila na 45,3 odsto 2. novembra.\nSto se mi Srbi zamajavamo americkim izborima kada nam je sve jedno. Nama ce biti isto ko god da pobedi zato sto jedni te isti vladaju Amerikom od njenog osnivanja. Da li se zovu demokrate ili republikanci apsolutno je sve jedno, ratovi ce se nastaviti, sirotinja ce ginuti a bogatasi ce jos vise uzivati u plodovima svog nerada\nVelike je razlike izmedju Hilari Klinton i Donald Trampa. Hilari zeli rat sa Rusijom, a Tramp kao slavenski zet i poslovni covjek ekonomski suradnju. Do sada su vecinom demokrate uvodile SAD u ratova a ne Republiknci. Tako ce biti i ovaj put. Ako Hilari pobjedi neka se Rusija spremi za rat, a ako Tramp pobjedi bice mir i ekonomski oporavak u SAD!\nKako predvidja kiza, nastavlja se kriza...\nMeni Donald Trump liči na predsjednika Amerike a Hilary sve više na onu Olbrajtovu.


Gadafi već 2 meseca pregovara sa pobunjenicima\nPredstavnici libijske vlade i pobunjenika pregovaraju o prekidu četvoromesečnih krvavih sukoba i u tim razgovorima ostvaren je napredak, izjavio je zamenik ministra spoljnih poslova Libije Haled...\nLibijske vlasti saopštile su sinoć da je vojska slomila otpor u Zaviji, gradu zapadno od Tripolija. Portparol vlade Musa Ibrahim rekao je da je libijska vojska u potpunosti preuzela kontrolu nad...\nNajmanje 29 ljudi poginulo je danas tokom 60 vazdušnih udara na libijsku prestonicu, saopštio je portparol Libijske vlade Musa Ibrahima. Tripoli je pretrpeo bombardovanje NATO aviona bez presedana...\nLibijski lider Moamer el Gadafi obećao je danas, nakon što je NATO izveo skoro 30 vazdušnih napada na prestonicu Tripoli, da će ostati u zemlji i boriti se do smrti. "Imamo samo jedan izbor:...\nMinistar za naftu Libije Šukri Ganem najverovatnije je odbegao u Austriju, tvrdi danas bečki dnevnik "Prese“ dodajući da je bio na spisku putnika na jednom letu za Beč, gde je posle nestao. U...\nTunis: Gadafijevi nisu kod nas\nMinistarstvo unutrašnjih poslova Tunisa demantovalo je večeras pojedine navode da se članovi porodice libijskog lidera Muamera el Gadafija nalaze u toj zemlji.\nGadafijev sin na lečenju u Tunisu\nNapadaju NATO brodove gumenim čamcima\n16:30 >> 21:21\nTužilac MKS zatražio hapšenje Gadafija\nGlavni tužilac Međunarodnog krivičnog suda (MKS) Luis Moreno-Okampo zatražio je danas hapšenje libijskog lidera Moamera el Gadafija i još dve osobe zbog navodno počinjenih zločina protiv...\nGadafi na TV-u sa plemenskim starešinama\nLibijska državna televizija prikazala je snimak sa sastanka libijskog vođe Moamera el Gadafija i plemenskih starešina u jednom hotelu u prestonici Tripoliju, navodeći da su razgovori održani u...\nGadafijev novac daju pobunjenicima?\nSpecijalni fond za pružanje finansijske pomoći libijskim pobunjenicima trebalo bi da bude aktiviran u narednih nekoliko nedelja, izjavio je danas francuski ministar spoljnih poslova Alan Žipe i...\nVatikan: Zaustavite bombardovanje Libije!\nPredstavnik Vatikana u Libiji, biskup Đovani Martineli, pozvao je danas na prekid vazdušnih napada NATO na tu zemlju i na otpočinjanje pregovora Zapada i libijskog lidera Moamera el Gadafija....


Dunav dobija još jednu luku | Boom93\nDunav dobija još jednu luku\nDeo novog investicionog ciklusa koji u aprilu počinje u TE-KO "Kostolac" je i izgradnja pristaništa na kanalu na Dunavu koji će se osim za potrebe termoelektrane koristiti i u komercijalne svrhe.\nPrva faza modernizacije ovog energetskog objekta, koja će biti realizovana iz sredstava kineskog kredita, kreće u aprilu ove godine, dok se početak radova na pristaništu očekuje u 2013.\nIzgradnja pristaništa, vrednog 21 mil EUR, odvijaće se u dve faze. U TE-KO „Kostolac“ očekuju da bi nakon kompletiranja tehničke dokumentacije i pripremnih radova, tender za izvođača mogao biti raspisan krajem godine.\n„U prvoj fazi je planirana izgradnja industrijskog pristaništa za potrebe PD TE-KO „Kostolac“, a završetak izgradnje se očekuje do 2014. Ulaganja u toj fazi će biti 13 mil EUR. U drugoj fazi će se pristanište izgraditi i kao javno-komercijalno, a za to bi trebalo izdvojiti još 8 mil EUR“ rekao je mr Nebojša Mišić, direktor Direkcije za unapređenje proizvodnje u PD TE-KO „Kostolac“.\nNa osnovu Prethodne Studije opravdanosti i generalnog projekta (2012.), izabrana je lokacija u kanalu rashladne vode za TE-KO A, preko puta elektrane, gde je u ranijem periodu bila neka vrsta pristaništa. Generalni projekat pristaništa sa prethodnim studijama opravdanosti su uradili – „Ehting“ i Saobraćajni institut CIP.\n„Kanal na kome će biti izgrađeno pristanište je služio za snabdevanje vodom termoelektrane „Kostolac A“. Pristanište će prevashodno koristiti termoelektrana za dopremanje opreme, za odvoz gipsa, pepela i drugih materijala. Pošto na toj lokaciji postoje uslovi za proširenje, projektom je predviđeno da se izgradi deo za komercijalne svrhe od 2020. godine“ kaže Dragomir Jevtić, projektant iz beogradske firme „Ehting“.\nJevtić napominje da u okolini termoelektrane postoje potrebe za vodenim transportom, pre svega za poljoprivredne proizvode, pa će druga faza izgranje biti putem javno-privatnog partnerstva.\nIako je ranije pominjano da bi se pristanište moglo prilagoditi i za turiste koji dolaze u Viminacijum, Jevtić kaže da pristanište u Kostolcu neće moći da koriste i posetioci okolnih destinacija.\n„Isto pristanište ne može koristiti termoelektrana i turisti, pre svega iz bezbednosnih razloga. Na ulazu u kanal ima mogućnosti da se napravi pristanište za turiste, ali na odgovarajućoj udaljenosti“ ističe Jevtić.\nKako su rekli u TE-KO „Kostolac“, nakon prve faze izgradnje koja bi trebalo da bude završena 2014. godine, procenjeno je da bi količina ukupnog pretovara mogla biti oko 300.000 tona godišnje raznih materijala, a posle 2020. transport tereta će na godišnjem nivou dostići 500.000 tona.\nU revitalizaciju termoelektrane „Kostolac B“ biće uloženo 345 mil USD. Iz kredita kineske Eksim banke obezbeđeno je 293 mil USD, a iz sredstava EPS-a 52 mil USD.\nU okviru prve faze modernizacije“ Kostolaca“ biće realizovana četiri projekta – nastavak revitalizacije bloka B2, revitalizacija bloka B1, izgradnja sistema za odsumporavanje i dva infrastrukturna objekta železničke pruge u dužini od 22 kilometara od stanice Stig do TE „Kostolac B“ i pristaništa na kanalu u Kostolcu.


Crnogorska vlada objavila dokument u kom spominje rat\nA. J. 20. avgusta 2018. 11:48\nCrna Gora ne isključuje mogućnost direktne vojne pretnje, stoji u predlogu strategije nacionalne bezbednosti te zemlje, prenosi hrvatski portal „Indeks“.\nHrvatski portal podseća da je Crna Gora prošle godine primljena u NATO i ističe da se u tom dokumentu crnogorske vlade, kako pišu pojedini podgorički mediji, navodi da bezbednosnu situaciju u Crnoj Gori treba posmatrati i u regionalnom kontekstu, jer pripada i balkanskoj i mediteranskoj regiji.\n„Deo je regiona koji je u prethodnom razdoblju pretrpeo dinamične promene i građanski rat. Imajući u vidu istorijsko nasleđe i pozitivne trendove nakon obnavljanja nezavisnosti, Crna Gora ima specifično mesto i važnu ulogu u stabilnosti regiona“, stoji u vladinoj strategiji nacionalne sigurnosti.\nDodaje se da Crna Gora deli strateški pristup izazovima, rizicima i pretnjama nacionalnoj bezbednosti koji su definisani strateškim dokumentima NATO-a.\nTakođe se ocenjuje da je spektar izazova, rizika i pretnji širok. „Region je još opterećen događajima iz prošlosti i nerešenim problemima, što može pruzrokovati destabilizaciju na pojedinim područjima… Kao posledica smanjenja vojnih snaga u regionu, integracija zemalja u NATO i EU i razvijanja politike poverenja, saradnje i partnerstva, opasnost od direktne vojne pretnje Crnoj Gori je bitno smanjena, ali se ne može isključiti“, kaže se u predloženoj strategiji.\nCrna Gora objavila novu korona-mapu, samo Srbija i još tri zemlje…\nU Crnoj Gori uhapšene tri državljanke Srbije\nĐukanović morao da opominje Milanovića zbog zastave (video)\nNavodi se da su promene na geostrateškom planu uticale da Zapadni Balkan ponovo postane zona jakog interesa međunarodnih aktera, čiji je primarni cilj sprečavanje daljeg evropskog i evroatlantskog puta pojedinih država regiona.\n„To uslovljava konkretne akcije prema regionu, posebno hibridnog karaktera, što je ozbiljan sigurnosni izazov i može imati bitne posledice po regionalnu stabilnost i usporiti integracione procese“, stoji u nacionalnoj strategiji Crne Gore.\nCrnogorski ministar odbrane Predrag Bošković je ranije rekao da su glavni razlog donošenja nove strategije izmenjene sigurnosne okolnosti, ne samo u Crnoj Gori nego i u regionu i Evropi, navevši kako 2008, kada je pisana zadnja strategija, nije bilo ni migrantske krize ni sukoba u Ukrajini između vlade i proruskih pobunjenika koje podržava Rusija. „Nije bilo onoga što se dešavalo zadnjih deset godina, pokušaj terorizma u Crnoj Gori, različiti interesi na Balkanu koji su se sukobili“, naveo je Bošković.\nRampa i od Mađara: Svi putnici iz Srbije moraju na pregled i u…


Mladima po 10.000 KM za kupovinu stana – Senzor.ba\nMladi u KS-u koji nemaju riješeno stambeno pitanje mogu se prijaviti na poziv za subvencioniranje koji je raspisalo Ministarstvo prostornog uređenja, građenja i zaštite okoliša KS-a.\nMinistarstvo će za ovu godinu na ime subvencioniranja rješavanja stambenog pitanja mladih kandidatu sa rang-liste uplatiti 10.000 KM.\nPrema riječima Čedomira Lukića, ministra prostornog uređenja, građenja i zaštite okoliša, kandidati koji žele aplicirati ne mogu biti stariji od 35 godina i moraju najmanje tri godine živjeti u KS-u.\n“Jedan od uslova je i da aplikant nema riješeno stambeno pitanje, kao i da prodavac stana ili kuće nije roditelj, brat ili sestra kandidata ili roditelj, brat ili sestra bračnog partnera kandidata. Kriteriji za određivanje broja bodova su njihova starosna dob, stepen stručne spreme, broj članova porodičnog domaćinstva, deficitarni kadrovi, priznati naučni radovi, kulturni nastupi, članovi porodice šehida, poginulog ili nestalog borca te stepen invalidnosti”, rekao je Lukić.\nOvo je projekat koji se prošle godine pokazao uspješnim, pa je odlučeno da se i ove godine izdvoje sredstva.\n“U budžetu smo planirali 400.000 KM, s kojim ćemo moći pomoći 40 mladih. Međutim, zbog velikog interesa postoji mogućnost da ovaj iznos povećamo, kao što smo to uradili i prošle godine. I tada smo planirali 400.000 KM da bismo na kraju realizovali 940.000 KM, odnosno 94 aplikanta”, kazao je Lukić.\nKorisnici koji dobiju sredstva u narednih pet godina ne smiju prodati stan. Javni poziv će trajati 60 dana, nakon čega će Komisija koju će formirati Ministarstvo prostornog uređenja, građenja i zaštite okoliša KS-a na osnovu kriterija navedenih u odluci, bodovati kandidate i formirati nacrt rang-liste koju nakon provjere žalbi utvrđuje resorni ministar, te ona postaje konačna.


Advokat Mettraux za Klix.ba: Jasno da je vježba nad Orićem rezultat političkih tenzija u Srbiji - Klix.ba\nAdvokat Mettraux za Klix.ba: Jasno da je vježba nad Orićem rezultat političkih tenzija u Srbiji\n19.6.2015. u 12:02\nGuenael Mettraux, advokat Nasera Orića koji je 10. juna uhapšen u Švicarskoj, kazao je danas za Klix.ba da su poduzete sve mjere kako ratni komandant Srebrenice ne bi bio izručen Srbiji. Kako je istakao, više informacija o ovome slučaju za sada ne može kazati, a sa ciljem zaštite Orićevih interesa.\n"No, sada u ovoj fazi već je jasno da je ova vježba nad Orićem zapravo rezultat internih političkih tenzija u Srbiji", kazao je on.\nVasvija Vidović u razgovoru za Klix.ba kazala je da je zabrinuta zbog ponašanja švicarskih vlasti u ovome slučaju nisu imali nikakav pravno valjan osnov za Orićevo hapšenje.\nNisu tačne tvrdnje Vukčevića\nTakođer je istakla kako nije tačna tvrdnja tužitelja za ratne zločine u Srbiji Vladimira Vukčevića da predmet Orić ne može ustupljen Tužilaštvu BiH jer porodice žrtava nisu dale saglasnost.\n"Ne treba biti pravni ekspert da biste shvatili šta piše u sporazumu koji je sklopljen između Srbije i BiH. Dakle, u tom sporazumu jasno stoji da se porodice žrtava mogu usprotiviti slanju svojih iskaza u drugu zemlju, a ne cijelog predmeta. Vukčević očigledno ne zna o čemu govori", kazala je Vidović.\nOna je pojasnila i da je njen klijent uhapšen bez ikakvog osnova i da je to ono što nju zabrinjava.\nVidović: Ovo je beskrajno zamajavanje\n"Nakon što je priveden stigli su neki novi dokumenti iz Srbije koji navodno Orića terete za ratne zločine u Zalazju. A već svi znaju da je on oslobođen svih optužbi pa i onih koji su se ticali Zalazja koji se čak nisu ni našli u procesu koji je protiv njega vođen u Hagu", kazala je Vidovićeva.\nIstakla je da se stvari ne mogu raditi na takav način i da ukoliko hapsite nekoga za to morate imati validan razlog.\n"Ovo je samo jedno beskrajno zamajavanje", kazala je ona.\nIstraživačko novinarstvo: U Sarajevu dodijeljene nagrade za najbolje priče\n19.06.2015. u 12:10\nNikšić o potezima Vlade FBiH: Ovo je priprema za prodaju BH Telecoma i Elektroprivrede\n19.06.2015. u 11:44


Turistička konferencija Zapadna Srbija 5. i 6. decembra na Zlatiboru - News - Turistički svet\nTuristička konferencija Zapadna Srbija 5. i 6. decembra na Zlatiboru\nTuristička konferencija Zapadna Srbija održaće se 5. i 6. decembra 2017. u hotelu "Mona" na Zlatiboru, u organizaciji TEMMS Consulting i Turističke organizacije regije Zapadna Srbija.\n- Kako je kraj godine vreme kada se sumiraju rezultati i donose novi planovi i odluke, smatramo da je Zapadnoj Srbiji, kao jednoj od najprosperitetnijih turistčkih destinacija Srbije, neophodno okupljanje turističke struke kako bismo zajedno prošli kroz ostvarene rezultate i diskutovali o novim planovima i idejama, a sa ciljem da konferencija postane tradicija koja će nas još bolje povezivati svake godine - poručuju organizatori.\nPrvog dana konferencije (od 12 do 14:30h) biće organizovana panel diskusija na temu: Problem neregistrovanog turističkog prometa u Srbiji, naplata boravišne takse, zakonska regulativa u turizmu na kojoj će učestvovati predstavnici Ministarstva trgovine, turizma i telekomunikacija, turističke inspekcije, turističkih organizacija, turističkih agencija, turističkih udruženja, i dr.\nDrugog dana (6. decembra u periodu od 10-16h) biće obrađeno nekoliko tema koje su podeljene u dva bloka: prvi se odnosi na marketing u turizmu i poslovanje receptivnih turističkih agencija i turoperatora, dok će u drugom delu konferencije biti predstavljeni primeri dobre prakse u turističkoj regiji Zapadna Srbija.\n1. Milan Stojković, Tourism Management and Consulting, Društvene mreže u funkciji promocije turističke destinacije,\n2. Dušanka Ilić, Kat Point, Značaj kreiranja online zajednice za razvoj destinacije,\n3. Aleksandar Seničić, direktor YUTА, Uslovi za razvoj receptivne ponude,\n4. Srđan Dživdžanović, generalni sekretar АТАS-а, Podsticaji za receptivne turističke agencije\n5. Dragan Jaćimović, turistička agencija EST Аdventure, Razvoj avanturističkog turizma u Srbiji\n4. Rosa Jakovljević, direktor TSC Zlatar, Zlatar - destinacija u usponu\n5. Miroslav Rađen, direktor TO regije Zapadna Srbija, Čarobni turistički prsten - od ideje do realizacije\nUčešće na konferenciji je besplatno. Broj mesta je ograničen, te je potrebno najkasnije do petka, 1. decembra, potvrditi učešće putem e-mail adrese: tozapadnasrbija@mts.rs (potrebno je navesti ime i prezime, instituciju/kompaniju, kontakt telefon).


Mijatović: Vlasti u Srbiji da preispitaju nacrt zakona o doživotnom zatvoru\nDunja Mijatović / Foto: FoNet, Aleksandar Levajković\nKomesarka Saveta Evrope za ljudska prava Dunja Mijatović je u pismu upućenom ministarki pravde Neli Kuburović pozvala vlasti u Srbiji da preispitaju nacrt zakona koji uvodi kaznu doživotnog zatvora bez prava na uslovnu slobodu za najteža postojeća krivična dela.\nMijatović je podsetila da kazna doživotnog zatvora, da bi bila u skladu sa članom 3 Evropske konvencije o ljudskim pravima, koja je obavezujuća za Srbiju, mora da ima mogućnost smanjivanja, drugim rečima, mora da postoje izgledi za oslobađanje zatvorenika i mogućnost preispitivanja kazne, navodi se u pismu. Ona je, takođe, izrazila zabrinutost zbog odluke vlasti da ne održe javnu raspravu o nacrtu zakona i pozvala ih da to ipak urade. „Srpske vlasti treba da osiguraju da ova ili bilo koja druga zakonska inicijativa ove vrste bude u potpunosti u skladu sa sudskom praksom Evropskog suda za ljudska prava“, istakla je komesarka u pismu. A šef poslaničke grupe SNS u Skupštini Srbije Aleksandar Martinović izjavio je da u izmenama i dopunama Krivičnog zakonika postoji mogućnost uslovnog otpusta u zakonom propisanim slučajevima i da Dunja Mijatović “svesno ili nesvesno obmanjuje građane Srbije”. On je kazao da jedan deo predstavnika pojedinih evropskih institucija po ko zna koji put pokazuje licemerje kada je u pitanju država Srbija i istakao da je “reč o vrhunskom licemerju, bezobrazluku i neznanju”. “Jednu jedinu reč nisu rekli kada su Haradinaj i Tači uveli i još nisu ukinuli skandalozne takse na proizvode koji dolaze iz Srbije i BiH”, rekao je Martinović.\nA ministarka pravde Nela Kuburović je juče u Skupštini, tokom rasprave o izmenama i dopunama Krivičnog zakonika, izjavila da zatvori nisu “vrtići”, tako da nema bojazni kako će se u njima ponašati kažnjeni na doživotnu zatvorsku kaznu. “Zatvorenici su pod posebnim režimom, u skladu sa kaznom i procenom psihologa i drugih stručnjaka”, rekla je Kuburović, povodom komentara da se tako osuđeni, bez mogućnosti uslovnog otpusta, mogu ponašati nasilno, jer im je budućnost trajno određena. Ona je rekla da u zemljama EU ima više hiljada osuđenih na doživotnu kaznu, pa ne “vidi da se tamo plaše da će neko od takvih zatvorenika napasti zatvorske čuvare”. Prema njenim rečima, uvođenje doživotne kazne je razumni, a ne emocionalni postupak, kojem je, osim peticije Fondacije Tijane Jurić, prethodila analiza radne grupe sastavljene od eminentnih stručnjaka.\n“Odluka o doktoratu Malog tek nakon žalbi”“Fajnenšel tajms”: EU ne sme da odustane od Balkana


Rekordna godina u Alternativinom poslovanju – Visoko.ba\nDanska – BiH 2:0\n21. Januara 2020. 21. Januara 2020. Midhat Hajdarević\tVisoko\nSa posebnim zadovoljstvom obavještavamo naše cijenjene kupce, saradnike i poslovne partnere da će 2019. godina ostati upamćena kao dosad najuspješnija poslovna godina.\nU prilog tome govore činjenice da je zabilježen rekordni prihod i profit, te izvoz koji je povećan za čak 43%. Ovakvom plasmanu na inostranom tržištu najviše su doprinijeli implementacija standarda ISO 9001:2015, CE znak i certifikati koji su neophodni za izvoz na najzahtjevnija tržišta Zapadne Evrope i regiona.\nU 2019. godini primili smo i 17 novih uposlenika.\nProšla godina ostat će upamćena po jubilarnom dvomilionitom kvadratu termoizolacionih panela, proizvedenom na najsavremenijoj opremi i novoj automatskoj liniji.\nPostali smo bogatiji i za dvije nove linije za proizvodnju, i to linije za proizvodnju termoizolacionih panela sa ispunom od kamene vune i linije za proizvodnju koljena za odvodnju oborinskih voda, vanjskog i unutarnjeg vinkla i spojnog kotlića, čime je u potpunosti kompletiran Alternativin proizvodni program u ovoj oblasti.\nKupili smo i novo skladište površine 3.300 m2, koje će umnogome ubrzati proizvodne procese i pridonijeti brzini isporuke termoizolacionih panela.\nImplementacijom projekta rekonstrukcije platoa za odlaganje panela sa industrijskom saobraćajnicom ukupne površine 8.500 m2, započetog u mjesecu septembru, zaokružen je prošlogodišnji investicioni ciklus.\nPlanovi za 2020. godinu uključuju ojačanje izvoza u zemlje regiona, proširenje prodajne mreže u zemljama zapadne Evrope, te proboj na nova tržišta.\nTakođer, tokom 2020. tržištu ćemo ponuditi i dva nova proizvoda, ali neka to ostane naša mala tajna, koju ćemo vam vrlo rado saopštiti kada za to dođe vrijeme.\nSvima koji su na bilo koji način doprinijeli Alternativinom uspješnom poslovanju, iskreno se zahvaljujemo. I Vi ste dio našeg uspjeha, zato budimo ponosni na sve što smo zajedno postigli i radujmo se zajedno.\nVlada ZDK podržava razvoj sajma Biznis Tešanj →\n„Frutti-Funghi“ Visoko među „Brzorastućim kompanijama u BiH i regiji“\nDo jučer smo radili za državu, tek sada radimo za sebe


Novo izdanje knjige o knezu Pavlu i gostovanje Nila Balfura u Beogradu i Novom Sadu : Nadlanu.com\nObjavljeno 10. jun 2021. / 11:02:39\nPovodom izlaska trećeg izdanja knjige „Knez Pavle Karađorđević - Jedna zakasnela biografija“ i gostovanja Nila Balfura, jednog od autora ovog dela, u ponedeljak 14. juna u 11 časova u knjižari „Geca Kon“ (Knez Mihailova 12) biće održana konferencija za medije. Na konferenciji će pored Nila Balfura o ovom delu govoriti dr Jelena Trivan, direktorka „Službenog glasnika“, Petar Arbutina, urednik izdanja, i kneginja Jelisaveta Karađorđević, kći kneza regenta Pavla.\nIstog dana u 18 časova čitaoci će moći da razgovaraju sa gospodinom Balfurom tokom potpisivanja ove biografske knjige čiji je prvi tiraž, objavljen krajem marta tekuće godine u izdanju „Službenog glasnika“, rasprodat za samo dva meseca. Već sutradan, u utorak 15. juna u 18 časova, novosadska publika će biti u prilici da se sretne sa Nilom Balfurom i kneginjom Jelisavetom u knjižari „Službenog glasnika“ u Jevrejskoj br. 2 u Novom Sadu.\nNil Roksburg Balfur (1944), koji zajedno sa Sali Makaj potpisuje sveobuhvatnu biografiju kneza Pavla Karađorđevića (1863-1975), je britanski bankar i političar, dugogodišnji poslanik u Evropskom parlamentu i predsedavajući Jork trasta (York Trust Co.), Mermejd oversiz (Mermaid Overseas) i Mostostal Varšava SA (Mostostal Warszawa SA). Zet i blizak prijatelj kneza Pavla, odlučio je da sva saznanja o kneževoj neobičnoj sudbini istraži i objavi, kako bi pre svega svom sinu, Pavlovom unuku Nikolasu Balfuru, ispričao istinu o njegovom dedi. Knjiga je prvi put objavljena 1980. godine u Britaniji pod naslovom „Paul of Yugoslavia: Britain's Maligned Friend“, a da bi svoje prvo izdanje na srpskom jeziku, u tadašnjoj Jugoslaviji, doživela 1990. godine. Drugo, dopunjeno izdanje, koje sadrži do skora nedostupna dokumenta britanske obaveštajne službe, objavio je u martu 2021. godine „Službeni glasnik“ uz podršku Ministarstva kulture i informisanja Republike Srbije, a povodom 80. godina od puča 27. marta 1941, u kojem je knez Pavle svrgnut i sa porodicom proteran iz zemlje.\nOvo je prvo gostovanje Nila Balfura u našoj zemlji, i jedinstvena prilika da o knezu Pavlu i njegovim poslednjim godinama, saznamo od čoveka koji ga je dobro poznavao, i bio u prilici da sa njim razgovara o događajima koji su na mnogo načina odredili sudbinu našeg naroda.\nUlaz na sve događaje je slobodan uz obavezno poštovanje protokola vezanih za pandemiju.\nbeograddr Jelena TrivanJedna zakasnela biografijakneginja Jelisaveta KarađorđevićKnez Pavle KarađorđevićNil Roksburg Balfurnovi sadPetar Arbutinapromocija knjigeSali Makajslužbeni glasnik


SEAT u Sarajevu predstavio Atecu - Novosti i događanja - Marka SEAT - SEAT Bosna i Hercegovina | SEAT\nSEAT OPEN OFFICE\nNovi SEAT Ateca je automobil koji nosi prepoznatljiv DNK dizajna kompanije. U Seatovom prvom SUV-u sadržan je raskošan paket tehnologija i inovacija koji brine za više sigurnosti i korisnosti, no prije svega za najveću moguću agilnost, te posebno iskustvo vožnje. SEAT Ateca savršen je automobil za urbani način života, a izvanredna zabava tokom vožnje predstavlja samu srž marke SEAT.\nATECA sadrži najsavremeniju tehnologiju prisutnu u VW Grupaciji. Mnogobrojne stavke su čak isključivo dostupne u premium segmentu automobila. Sva primjenjena tehnologija je u funkciji užitka u vožnji kako za vozača, tako i za putnike.\nZastupljena je najnovija generacija motora sa turbopunjačima, čija se snaga proteže od 115 KS, pa sve do impresivnih 190 KS. Opcionalno prisustvo najmorednijeg pogona na sva četiri točka upotpunjava ovaj užitak. Sistem deaktivacije cilindara u radu benzinskog 1.4 TSI motora smanjuje potrošnju goriva ovog modela na impresivnih 5,2 litara na stotinu pređenih kilometara, čime dostiže vrhunsku ekonomičnost.\nUz to SEAT Ateca sa najnovijom generacijom Easy Connect infotainment sistema i SEAT Full Link tehnologijom nudi najveći stepen povezivosti: Media System plus, sa zaslonom veličine 8'' i Connectivity Box u središnjoj konzoli modela SEAT Ateca, koji po prvi put omogućava bežično punjenje smartphonea.\nTreba istaći da SEAT Full Link tehnologija omogućava povezivost praktično svih smartphonea. Zajedno sa MirrorLink tehnologijom, tehnologija Full Link također sadrži funkcije platformi Apple CarPlay i Android Auto.\nOsim već navedenih tehnologija tu su i: SEAT drive profile, Full LED svjetla, te mnogobrojni sistemi zaštite kao što su: Emergency Assist, prepoznavanje saobraćajnih znakova na cesti, Front Assist automatska regulacija razmaka, upozorenja na promet straga (Rear Traffic Alert) ili funkcija prikaza iz ptičije perspektivee (Top View camera).\nSvi koji su zainteresovani za Novi SEAT Ateca, ili bilo koji drugi model Seata, imaju mogućnost da tokom dana SEAT OPEN OFFICE-a u SCC-u u periodu od 1. do 5.10.2016. godine upoznaju novi model, dobiju ponudu, ili zaključe kupovinu vozila. Dodatna pogodnost za kupce tokom trajanja SEAT OPEN OFFICE-a je finansiranje putem Porsche Leasinga sa nks od 3,99%.


Korporaciju vodi bivši pilot John Blincow koji je za CNN izjavio da je zbog pandemije došlo do određenih zastoja, ali da bi izgradnja hotela trebala započeti 2026.\nHotel bi prema planovima trebao primati 280 gostiju i 112 članova posade.\n"Trudimo se da javnost shvati da je zlatno doba svemirskih putovanja pred vratima. Dolazi. Dolazi brzo.", rekao je Blincow za CNN.\nHotel će simulacijom sile gravitacije omogućiti gostima "normalno" iskustvo koje će uključivati korištenje toaleta, tuševa i kreveta koji će funkcionisati slično kao na Zemlji. Prikazi kako bi hotel mogao izgledati sugerišu interijer koji se ne razlikuje od luksuznih hotela koji se nalaze na našem planetu.\nKada je početni dizajn premijerno prikazan prije nekoliko godina, Tim Alatorre, viši arhitekt dizajna u Orbital Assembly korporaciji, rekao je za CNN Travel da je estetika hotela direktan odgovor na film\nStanleyja Kubricka "2001: Odiseja u svemiru" - koji je nazvao "nacrtom onoga što ne treba raditi".


Premijerka RS dobila nagradu ''Večernjakov pečat'' - mojKontakt portal - Radio Televizija Kontakt\n“Uložili smo veliki trud i napore proteklih godinu dana. Bilo je puno intervencija koje su bile usmjerene prema najugroženijim kategorijama u društvu i mislim da je to prepoznato”, rekla je Srni Cvijanovićeva, kojoj je sinoć uručena nagrada “Večernjakov pečat za međupolitički dijalog”.\nOna je istakla da je Vlada Srpske uradila sve što je potrebno da se povećaju penzije, plate, lične i porodične invalidnine.\nPri tome se, kaže Cvijanovićeva, vodilo računa o privredi i činjenici da je danas svako zabrinut za svoje radno mjesto, dok oni koji ga nemaju žele da se zaposle.\nPrema njenim riječima, u složenim uslovima ekonomske krize to je predstavljalo izazovan zadatak za Vladu Republike Srpske.\n“Uspjeli smo da uradimo i taj izazovan zadatak i da privredne subjekte koji su gotovo bili izbrisani iz privrednog život Republike Srpske dignemo na noge, da im ubrizgamo novu perspektivu, da tamo imamo zaposlene ljude i da znamo da ćemo u zbiru imati 2.500 spašenih radnih mjesta”, rekla je Cvijanovićeva.\nOna je najavila da će i buduće akcije biti u tom pravcu.\nCvijanovićeva je navela da je Vlada Srpske, na čijem je čelu, uz sve to usmjerena i na dijalog sa svim političarima u BiH.\nPriznanje za osobu godine predsjedniku Vlade Republike Srpske došlo je i kao prvoj ženi na čelu jedne vlade u BiH, na šta je, kako kaže, ponosna.\n“Ni u regionu nije uobičajena stvar da su žene na čelu vlada. Tim više mi pokazujemo da je Republika Srpska jedno zrelo društvo. Mislim da treba da se razvijamo na način da imamo otvoren prostor za svakoga ko može da doprinese društvu”, rekla je Cvijanovićeva.\nOna je istakla da to podrazumijeva niz izazova, ali da vjeruje u sposobnost žena da donose dobre odluke.\nOvog vikenda pojačane kontrole prisustva alkohola u organizumu


23.02.2021 / 20:24 Obrazovanje - Kanton Sarajevo\nMinistrica za nauku, visoko obrazovanje i mlade Kantona Sarajevo, Melika Husić-Mehmedović i rektor Univerziteta u Sarajevu, Rifat Škrijelj posjetili su Fakultet zdravstvenih studija, Poljoprivredno-prehrambeni fakultet i Fakultet za saobraćaj i komunikacije.\nU uvodnim obraćanjima tokom posjeta ministrica Husić-Mehmedović je predstavila ostvareni napredak u uspostavljanju novog Ministarstva za nauku, visoko obrazovanje i mlade KS, trenutni status pripreme teksta novog Zakona o visokom obrazovanju.\nGovorila je o aktuelnim procesima koji se vode na nivou Ministarstva, a odnose se na različite aktivnosti podrške u oblasti visokog obrazovanja, te realizaciju budžetskih sredstava namijenjenih naučnoistraživačkoj djelatnosti.\nU razgovoru sa predstavnicima fakulteta Husić-Mehmedović je naglasila potrebu da se iskoriste mogućnosti za realizaciju praktične nastave organizirane u okviru važećih mjera epidemiološke zaštite.\n- Neophodno je i da se na nivou fakulteta pripreme što kvalitetniji projekti u oblasti naučnoistraživačke infrastrukture koji će biti podržani budžetskim sredstvima namijenjenim nauci - istakla je ministrica Husić-Mehmedović.\nU predstavljanju Fakulteta zdravstvenih studija (FZS), dekanesa Arzija Pašalić je istakla napredak u zatvaranju višemilionske finansijske konstrukcije kojom će Fakultet dugoročno riješiti pitanje smještaja u okviru objekata Paviljon VIII i Paviljon IX Javne ustanove „Studentski centar“ Sarajevo.\nU tom smislu je rektor Škrijelj naročito istakao domaćinsko poslovanje Fakulteta zdravstvenih studija, zbog čega je primjer koji govori koliko posvećeno i strateški opredijeljeno rukovodstvo može, i u nepovoljnim okolnostima, napraviti značajan iskorak u odnosu na sve izazove sa kojima se suočava sistem visokog obrazovanja u Sarajevu i Bosni i Hercegovini.\nTokom posjete Poljoprivredno-prehrambenom fakultetu (PPF), dekan Muhamed Brka sa prodekanima, upoznao je prisutne sa ključnim aspektima rada Poljoprivredno-prehrambenog fakulteta, studijskim programima, naučnoistraživačkim radom, međunarodnom saradnjom, kao i trenutnim aktivnostima Fakulteta.\nPosjetama su prisustvovali i prof.dr. Enita Nakaš, prorektorica za međunarodnu saradnju UNSA, Samir Dolarević, predsjednik Vijeća grupacije tehničkih nauka i Naris Pojskić, predsjednik Vijeća grupacije prirodno-matematičkih i biotehničkih nauka, saopćeno je iz Službe za protokol i press KS.


„Ekonomski cunami“ se već nadvio nad Evropskom unijom kao pogubna posledica epidemije korona virusa, upozorio je francuski ministar ekonomije Bruno le Mer i zato Evropska komisija i članice EU moraju hitno postići konačan dogovor i dati ekonomiji i narodu preko kase Unije predvidjenu pomoć od hiljadu i sto milijardi evra.\nVećina vodećih političara, analitičara i medija u EU je ocenila da će se time učiniti „istorijski korak“ i ojačati solidarnost unutar Unije budući da za veći deo ovog novca treba da se svi zajednički zaduže, ali za to još nema nužne saglasnosti nekih bogatih država EU, protive se i članice na istoku Unije i otud upozorenje francuskog ministra.\nEvropska komisija je uveliko podržala predlog i „filozofiju“ nemačko-francuskog predloga da se 500 milijardi evra „poklona“ nepovratne pomoći već od septembra stavi na raspolaganje najteže pogodjenim članicama epidemijom, regionima, slojevima stanovništva i zdravstvu Unije, a još 250 milijardi bi bila podrška u vidu kredita.\nKomisija u Briselu je već samostalno obezbedila dodatnu potporu od blizu 250 milijardi evra, a većina politički uticajnih krugova u Uniji podržava „filozofiju“, mada i ogoljenu spoznaju Berlina i Pariza da bez zajedničke zamašne i hitne podrške najugroženijim članicama može biti ugrožen i sam opstanak jedinstvenog tržišta i doći do raspada zone evra i EU.\nNeke bogate zemlje, pre svega Holandija, Austrija, Danska i Švedska, koje u Uniji, ne i bez doze podrugljivosti nazivaju „štedljiva četvorka“, smatraju da je to neprihvatljivo jer se na mala vrata uvodi socijalizacija dugova i omogućava da i dalje neke članice neodgovorno troše više nego što privredjuju.\nMadjarski premijer Viktor Orban je izneo tvrdnju da bi plan potpore više pomogao bogatima u Uniji, a prema šemi podrške Madjarska bi dobila oko 15 milijardi evra uglavnom nepovratnih sredstava, Rumunija bi, recimo, dobila 20 milijardi evra „poklona“ i 12 milijardi pozajmica, Poljska ukupno oko 70 milijardi evra.\nAli većina u EU je saglasna da je „cunami za vratom“ i tako je, poput mnogih članica Unije, je Španija već krenula da gasi preteći socijalni požar, pa je vlada je za dva i po miliona najsiromašnijih gradjana utvrdila minimalni mesečni prihod od 462 evra za pojedinca, a hiljadu evra za porodicu s dvoje dece.\n„To su nova kriza evrozone, porast nepoverenja u EU, novi raskoli u njenoj gradjevini koja je već uzdrmana uzastopnim desetogodišnjim krizama, finansijskom i migracionom krizom, kao i ‘bregzitom’ “ navodi Mond.\nI skreće pažnju na to da je „Evropska centralna banka upravo to rekla kad je u izveštaju o finansijskim opasnostima zaključila da će, ako se ništa temeljito ne uradi, mogućnost redenominacije, dakle izlaska neke zemlje iz zone evra biti sve veća“.\nOznakeEU Evropska unija koronavirus Naslovna-centar Naslovna-traka


Zločini nad Albancima i ostalim muslimanima tokom Balkanskih ratova (1912-1913) - Historija - Otvoreni Forum - Novi Pazar\nTalasi osvajanja Sandzaka, Kosova i Albanije tokom Balkanskih ratova 1912-1913:\nZločini nad Albancima tokom Balkanskih ratova ,koje su počinile srpska i crnogorska vojska, uključuju masovna pogubljenja, masakriranje civilnog stanovništva, etničko čišćenje, nasilno pokrštavanje i progone.\n‘’Kuće i čitava sela su pretvorena u pepeo, nenaoružano i nedužno stanovništvo je masovno masakrirano, neverovatni akti nasilja, pljačke i surovosti svake vrste — to su sredstva koja je primenjivala i još uvek primenjuje srpsko-crnogorska vojska, u cilju potpunog preinačenja etničkog karaktera oblasti naseljenih isključivo Albancima.’'\nRatni zločini o zločinima srpske vojske i paravojnih jedinica nad albanskom populacijom je izveštavala evropska (francuska, austrijska, italijanska, nemačka, engleska, danska, rumunska, ruska), američka i srpska opoziciona štampa. Brojni izveštaji govore o masovnim pogubljenjima albanskog stanovništva, teškim razaranjima albanskih gradova, spaljivanju sela, pljačkanju kuća, klanju ukućana, silovanju žena i devojčica i zverstvima nad civilnim stanovništvom. Albanski domaćini su klani prilikom pretrage kuće, čak i kada oružje nije pronađeno. Albanski i turski zarobljenici su bili prisiljeni da marširaju stotinama kilometara, a kada bi se neko srušio od umora, bio bi izboden bajonetima i ostavljen pored puta da truli. Za ubistvo srpskog vojnika su vršene nasumične odmazde nad civilnim stanovništvom. U mnogim albanskim krajevima srpske vlasti su podizale vešala.\nBečki publicista Leo Frojndlih, koji je prikupljene izveštaje o srpskim ratnim zločinima iz evropske štampe objavio u knjizi Albanska Golgota, navodi da su masakri vršeni jedan za drugim otkad je srpska vojska prešla granicu i zaposela zemlje naseljene Albancima. On zaključuje da su zločini srpske vojske i četničkih odreda uglavnom bili usmereni protiv muslimana i katolika novoosvojenih oblasti.Njujork tajms od 31. decembra 1912. ocenjuje da su ova "užasna zverstva" rezultat promišljene politike da se istrebe muslimani.\nNey York Times, 31. Decembar 1912.\nPariski L'Humanité je objavio zvanični izveštaj francuskog konzula iz Soluna u kojem se srpske aktivnosti u Albaniji opisuju kao pljačkanje, uništavanje i pokolji. Fric Magnusen, ratni izveštač danskih novina Riget javlja: "Aktivnosti srpske vojske u Makedoniji su poprimile karakter istrebljenja albanske populacije."Rumunski lekar, dr. Leonte, u bukureštanskim novimana Adevarul od 6. januara 1913. ocenjuje da su užasi koje je video, počinjeni od srpske vojske, daleko prevazišli njegove najgore strahove. Lav Trocki, ratni dopisnik sa Balkana (kasnije čuveni vođa Crvene Armije), u ruskom listu Luč januara 1913. godine piše da "Srbi u staroj Srbiji, u svom nacionalnom poduhvatu ispravljanja onih podataka u etnološkim statistikama koji nisu na njihovu korist, jednostavno uništavaju muslimansko stanovništvo u selima, gradovima i čitavim okruzima." Kosta Novaković, srpski opozicionar, koji je bio pripadnik srpskog ekspedicionog korpusa u Albaniji, kaže da "srpska imperijalistička vlada nije ostavila ništa neučinjeno Albancima tokom okupacije". Novaković smatra da je istrebljenje kosovskih Albanaca vršeno da bi se Kosovo kolonizovalo Srbima, odnosno da bi se izvršila srbizacija Kosova.Dimitrije Tucović je opominjao srpsku javnost da je "izvršen pokušaj ubistva s predumišljajem nad celom jednom nacijom" , što je "zločinačko delo" za koje se "mora ispaštati".\nNakon brojnih i učestalih glasina o ratnim zločinima na Balkanu, Karnegijeva zadužbina za međunarodni mir je 1913. godine ustanovila međunarodnu komisiju, koju su pretežno činili univerzitetski profesori iz Francuske, Velike Britanije, SAD, Nemačke, Austrije i Rusije. Komisija je putovala Balkanom od početka avgusta do kraja septembra i na terenu je prikupljala građu, beležila razgovore sa izbeglima i prognanima, fotografisala spaljena naselja, arhivirala originalna dokumenta (pisma, objave, naredbe, letke, saopštenja) i ostalo, da bi po povratku u Pariz sav materijal bio obrađen i objavljen u formi iscrpnog izveštaja. Od samog ulaska u Srbiju, komisija se susrela sa nizom problema i odbojnim stavom srpskih zvaničnika, iako je njen dolazak bio najavljen preko srpske ambasade u Parizu. Nalazi međunarodne komisije su potvrdili da je bilo teških ratnih zločina. Ustanovljeno je da oružje nije upotrebljeno samo protiv neprijateljske vojske, već je korišteno za pokolj stanovništva u Makedoniji i Albaniji, starijih ljudi, seljaka, zemljoradnika, žene i dece. Komisija procenjuje da je u bitoljskom vilajetu, koji su podelile Srbija i Grčka, spaljeno 80% muslimanskih sela. Srpske vlasti su krajem avgusta 1913. godine onemogućile ulazak Komisije u albanske oblasti pod kontrolom srpske vojske, a uporedo sa tim srpska štampa je napala dolazak međunarodne komisije kao ograničavanje suvereniteta i mešanje u unutrašnje stvari države. Podaci koje je komisija prikupila objavljeni su u izveštaju 1914. godine, koji je ubrzo zasenjen izbijanjem Prvog svetskog rata.\nDimitrije Tucović ocenjuje da je srpska buržoazija proklamujući osvajačku politiku prema Albaniji "prvi put sa lica srpskog naroda skinula veo jedne poštene nacije koja se bori za svoje oslobođenje". On podseća da je Srbija htela izlazak na more i jednu svoju koloniju, ali je ostala bez izlaska na more a od zamišljene kolonije stvorila je krvnoga neprijatelja. Tucović zaključuje da je "bezgranično neprijateljstvo" albanskog naroda prema Srbiji prvi rezultat politike srpske vlade. Drugi još opasniji rezultat je "odgurivanje Albanije u šake Italije i Austro-Ugarske", dve na zapadnom Balkanu najzainteresovanije velike sile.\nOvaj post je već 2 puta uređen, zadnji put od »sans« (19. April 2012, 12:42)\nOvaj period je vazan i za nas Bosnjake u Sandzaku, jer predstavlja rat nakon kojeg su muslimani izgubili vlast u Sandzaku, koji je ubrzo zatim podijeljen izmedju Srbije i Crne Gore. Rat u kojem su bosnjacki, albanski, turski i drugi muslimanski civili masakrirani na svakom koraku i proterivani iz svojih ognjista.\nPismo Dimitrija Tucovića Radničkim novinama iz 1913 u kome daje svoj komentar na dešavanja i javno poziva vladu na ogradu ili saučesništvo u zločinima:


InnovMatch: Razvijaj poslovnu ideju uz Techstars i SAP.io i osvoji €15.000\nPredstojeće InnovMatch takmičenje koje organizuje SAP uz podršku akceleratora SAP.io i Techstars, osmišljeno je tako da timovi mogu da prijave inovativna rešenja na poslovne izazove drugih kompanija i sopstvene projekte bazirane na korišćenju SAP Cloud Platforme. Uslov za prijavu jeste taj da su članovi tima rezidenti neke od država sa prostora Centralne i Jugoistočne Evrope, kao i da za potrebe predstavljanja pripreme video prikaz demo rešenja, MVP ili video već gotovog proizvoda.\nPartnerske kompanije koje na InnovMatch takmičenju učestvuju sa svojim poslovnim slučajevima su:\nAtlantic Grupa iz Hrvatske\nGoodAI iz Slovačke\nSportino iz Slovenije\nEuroCash iz Poljske\nSelgros iz Rumunije\nPomenuto takmičenje odvijaće se u nekoliko faza od kojih prva, partner faza, traje do 16. oktobra. U tom periodu, kandidati i timovi prijavljuju se za rešavanje izazova drugih kompanija – slanjem demo video prikaza sa predloženim rešenjem. Internacionalna faza namenjena je timovima koji žele da predlože sopstveno rešenje na SAP Cloud platformi i traje od 1. oktobra do 30. oktobra – do kada je potrebno najkasnije poslati video prikaz rešenja.\nTimovi i kandidati mogu prijaviti svoja rešenja kao odgovor na poslovne probleme kompanija, ali i predložiti svoja rešenja zasnovana na SAP Cloud Platformi.\nNakon partner i internacionalne faze dolazi i Grand Finale koje je zamišljeno kao regionalni događaj u okviru kojeg će timovi imati priliku da pitch-uju svoja rešenja predstavnicima SAP-a, kao i akceleratora Techstars i fonda SAP.io koji raspolaže sa čak 35 miliona dolara namenjenih investiranju u inovativne ideje i startape. Na Grand Finale događaj biće pozvani pobednički timovi iz partner i internacionalne faze.\nU razgovoru za Netokraciju, marketing menadžerka SAP-a u Srbiji, Žuna Ljubičič, prokomentarila je važnost InnovMatch takmičenja za lokalne timove:\nInnovMatch je odlična prilika za sve koji smatraju da imaju dobru ideju koja može odgovoriti na probleme naših korisnika i tako se uključe u SAP ekosistem. Ono što ovo takmičeje čini posebno privlačnim, jeste to da učesnici mogu da prijave i sopstvenu ideju i uz pomoć podrške SAP-a i SAP Cloud Platforme stignu od koncepta do realizacije.\nPobednicima novčane nagrade i put u središte evropskog startap ekosistema\nIz kompanije SAP kažu da se na predstojeće takmičenje mogu prijaviti predstavnici inovativnih kompanija, startapi, preduzetnici, programeri i studenti, dok je za rad na SAP Cloud Platformi potrebno osnovno znanje rada u Javi ili Java scriptu. Takođe, platforma podržava i HTML5, CSS i node.js.\nUčesnici koji budu izabrani u sklopu partner i internacionalne faze biće opremljeni potrebnim znanjima i alatima za razvoj i realizaciju njihove ideje u stvarno rešenje koje ima direktno vezu sa biznisom na čiji poslovni problem odgovaraju. Pored toga, obezbeđen je i nagradni fond u visini od 15.000 evra za tri najbolja poslovna rešenja na regionalnom nivou. Regionalni pobednik InnovMatch takmičenja osvaja i put u Berlin gde će svoj proizvod moći da usavršava sa mentorima i inovatorima SAP.io i Techstarsa.\nViše informacija o InnovMatch Challenge dostupno je na zvaničnom sajtu takmičenja gde se nalaze i zadaci partnerskih kompanija u potrazi za inovativnim rešenjima u vezi sa njihovim poslovnim problemom.


Porpavke liftova majstori za liftove nestašice | Info | Ekonomija\n20. maj, 00:02\nNEMA MAJSTORA: U Srbiji NESTAŠICA montera i servisera liftova 6 Podeli Podeli na facebook Podeli na twitter Podeli na viber Pošalji na mail\n25.02.2020. / 16:59\nIzvor mondo.rs Izvor Tanjug 25.02.2020. / 16:59\nZbog deficita kadrova majstorskih zanimanja, naročito obrazovnog profila "instalater" ili "monter liftova" Privredna komora Srbije (PKS) - Savet za liftove, odlučila je da pokrene i razvije novi program obuke za njih.\nU PKS kažu da će novi program obuka za ovu struku biti dobra prilika za sve one koji su završili tehničke i elektro-tehničke škole da se dokvalifikuju, a program će razvijati u saradnji sa srpskim privrednicima, dok će Vlada Švajcarske pružiti finansijsku podršku.\nStručnjaci ukazuju da su usled nedostatka tih profila mnoge firme prinuđene da često primaju na posao i one iz drugih struka, koji nemaju dovoljno znanja te da za njih organizuju obuke.\nRukovodilac Centra za edukaciju, dualno obrazovanje i obrazovne politike u PKS Mirjana Kovačević rekla je za Tanjug da je ideja da se do juna razviju programi obuka koje bi podrazumevale, pre svega, prekvalifikacije i dokvalifikacije kadra.\nU toku su pripremne aktivnosti posle čega će kompanije iz cele Srbije biti pozvane da se uključe.\nProfesor Mašinskog fakulteta i predsednik Saveta za liftove pri PKS Nenad Zrnić kaže da su pored ovog, i mnoga druga majstorska zanimanja u Srbiji u deficitu i kao primer navodi da je u nekim servisima poput "Škode" ili "Mercedesa" teško naći kadar, da takođe nedostaju i autolakireri...\nInstalateri i serviseri liftova, kaže, u deficitu su, budući da trenutno vlada ekspanzija gradnje i da se sve više liftova ugrađuje i servisira.\nProcenujuje se da u Srbiji ima između 25.000 i 26.000 liftova, od čega je polovina u Beogradu te da su zato velike potrebe za ovim stručnim kadrom.\n"Zato je Privredna komora preko Centra za edukaciju i Saveta za liftove pokrenula incijativu da omogući program dokvalifikacije, u kome bi učešće uzele i liftadzijske kompanije i monteri, proizvođači i serviseri liftova i kadar mašinske struke i elektrotehničkog obrazovanja budući da su znanja iz tih oblasti neophodna za ovaj posao", rekao je Zrnić.\nPosle obuke bi dobijali sertifikate, ističe sagovornik i dodaje da je interesovanje poslodavaca za ovaj program obuke veliko.\nInače, plate instalatera i servisera liftova sada su znatno veće nego ranije, i u proseku se kreću od 50.000 do 60.000 dinara, a neretko su duplo veće.\nProfesor Zrnić podseća da je za montažu i popravku liftova neophodno, pre svega, odlično poznavanje mehanike i elektronike i da obučavanje novih majstora nije jednostavan, posao.\nGovoreći o modelu dualnog obrazovanja on kaže da su postignuti i određeni rezultati i da su se u taj sistem uključili mnogi investitori, a posebno je važno što mladi tako mogu da dođu do sigurnog zaposlednja i pristojnih plata.\nU Nacionalnoj službi za zapošljavanje kažu da učestvuju u svim aktivnostima koje se odnose na oblast dualnog obrazovanja, po pozivu zainteresovanih socijalnih partnera i institucija, a imajući u vidu da je to značjano za adekvatnije povezivanje sveta obrazovanja i sveta rada.\nNSZ u tome učestvuje konsultativno, kao strana koja ima ekspertizu koja se odnosi na poznavanje i praćenje trendova na tržištu rada, ističu.\nInače, na evidenciju NSZ, poslednjeg dana januara ove godine bilo je prijavljeno dva lica koji su instalateri liftova i žičara, ali u toj služni ne raspolažu podacima o ukupnoj potražnji na tržištu rada.\nU toku 2019. godine bilo je 11 prijava potreba za zapošljavanjem montera liftova i žičara i 126 montera instalatera sa trećim stepenom stručne spreme.\nProšle godine zaposleno je oko 200 lica ove struke, pokazuju podaci NSZ.\nNSZ u prethodnim godinama nije organizovala obuke za ta zanimanja, jer za njima nije postojala potražnja na tržištu rada.\n"Poslodavcima, koji u narednom periodu budu imali potrebu za angažovanjem lica na poslovima instalatera liftova, pružićemo mogućnosti za obrazovne programe - obuka na zahtev poslodavca, sticanje praktičnih znanja, pripravnici...", ističu u NSZ.


► Preminuo unuk Nikole Pašića\nUnuk i imenjak srpskog državnika Nikole Pašića preminuo je u kanadskoj prestonici Torontu, prenose danas beogradski mediji.\nRođen je u Parizu 1918. godine i skoro ceo život proveo je van otadžbine - školovao se u Briselu, Rimu i Londonu, a tokom Drugog svetskog rata bio je pripadnik pokreta Draže Mihailovića i logoraš na Banjici odakle je 1943. uspeo da pobegne.\nU Kanadu se preselio 1956. gde je u Torontu živeo sa suprugom Zorom.\nNikola Pašić je i "živa istorija" emigracije. Osnivač je i višegodišnji predsednik Srpske nacionalne akademije u Torontu.\nPunu deceniju, sve do Pašićevog povlačenja, Srpska akademija bila je vrelo sa koga su se generacije emigranata napajale znanjem o istoriji i demokratiji.\nPredavanja su držali najpoznatiji univerzitetski i drugi eksperti, ali i najistaknutiji srpski disidenti iz Severne Amerike, Evrope i matice.\nPremda je akademija trebalo da bude kulturna, a ne socijalna institucija njeni volonteri su pomogli hiljadama novodošlih, naročito brojnim pripadnicima "novog talasa" devedesetih godina.\nOn je kao pasionirani istoričar pomno proučavao istoriju Srbije, naročito tragična zbivanja u Drugom svetskom ratu i radio je na istorijskom srpskom izmirenju pripadnika zaraćenih strana i želeo da ono bude ostvareno simbolično podizanjem spomenika svim žrtvama, ali i stvarno - nacionalnim jedinstvom srpskog naroda u matici i dijaspori.\nNikola Pašić jedan je od dvojice Pašićevih unuka, drugi, arhitekta Vladislav bio je emigrant u Švajcarskoj i umro je u Ženevi 1978.\n11.01.2015, 18:23h Čitalac Preporuči (1)\n"Nikola Pašić je i "živa istorija" emigracije. Osnivač je i višegodišnji predsednik Srpske nacionalne akademije u Torontu… Punu deceniju, sve do Pašićevog povlačenja, Srpska akademija bila je vrelo sa koga su se generacije emigranata napajale znanjem o istoriji i demokratiji… Predavanja su držali najpoznatiji univerzitetski i drugi eksperti, ali i najistaknutiji srpski disidenti iz Severne Amerike, Evrope i matice.“ ... – Čudo da – tako napojeni „znajem o istoriji i demokratiji“ – niste ZAHTEVALI od Kanađana da vam se osnuje „Republika Srpska“ sa prestonicom u nekom od torontskih predgrađa?\n11.01.2015, 13:53h Gojak Milija Preporuči (1)\nToronto nije prestonica Kanade.\n11.01.2015, 13:01h Unuk savremenika vašeg "slavnog" dede Preporuči (2)\n" Punu deceniju, sve do Pašićevog povlačenja, Srpska akademija bila je vrelo sa koga su se generacije emigranata napajale znanjem o istoriji i demokratiji. Predavanja su držali najpoznatiji univerzitetski i drugi eksperti, ali i najistaknutiji srpski disidenti iz Severne Amerike, Evrope i matice..." ... - I svi zajedno VI DISIDENTI - mnogo ste naučili (pa i preučili se) e da biste što više POGURALI Srbiju u što veću propast... i - uglavnom - uspeli ste...


Fridom Haus: Srbija više nije slobodna država - Radio Luna\nFridom Haus: Srbija više nije slobodna država\nRadio Luna 06/02/2019\nU novom izveštaju nezavisne posmatračke organizacije navodi se i da je predsednik Srbije akumulirao svoju vlast, što je u suprotnosti sa ustavnim ovlašćenjima.\nNajnoviji podaci međunarodne nezavisne posmatračke organizacije Fridom Haus, pokazuju da Srbija ne pripada slobodnim državama, prenosi Radio Slobodna Evropa.\nVećina država u regionu smatra se “delimično slobodnim”, dok je jedino Hrvatska okarakterisana kao slobodna.\nSrbija je prethodnih deceniju i po imala epitet slobodne države, ali je po prvi put taj epitet izgubila.\n–Status Srbije opao je zbog pogoršanja u načinu sprovođenja izbora kao i zbog nastavka pokušaja Vlade i njenih savezničkih medija da kroz zakone ugnjetavaju nezavisne novinare provlačeći ih kroz prljave kampanje, objašnjava Fridom Haus u svom izveštaju i dodaje:”Aleksandar Vučić je de facto akumulirao svoju vlast što je u suprotnosti sa ustavnim ovlašćenjima koje imao kao predsednik Srbije.\nSrbija je i jedna od četiri države sa najvećim padom, a od šest bodova manje koliko je ostvarila prošle u odnosu na pretprošlu godinu, gori učinak imaju samo Nikaragva, Tanzanija i Venecuela.\nU novom izveštaju o slobodama u svetu tokom prošle godine u negativnom kontekstu se pominje i Milo Đukanović.\n–Na Balkanu, predsednik Srbije Aleksandar Vučić i predsednik Crne Gore Milo Đukanović nastavili su da konsoliduju državnu vlast oko sebe i svoje klike, potkopavajući, tako, osnovne standarde dobrog rukovođenja i izlazeći iz okvira svojih ustavnih ovlašćenja, stoji u izveštaju.\nIstaknuto je i da je glavni zajednički imenitelj regiona korupcija, a da u svetu opadaju sloboda i demokratija.\nTrend porasta populizma i populističkih svetskih lidera pokazao se pogubnim po demokratiju. Pozivanje populističkih lidera na “jedinstvene” ili “tradicionalne” nacionalne vrednosti, u demokratijama narušavaju zaštitu prava pojedinaca kao univerzalne vrednosti.\nAnalizom stanja, utvrđeno je i da su 24 države, uključujući Kinu, Rusiju, Tursku, Iran i Saudijsku Arabiju, u proteklom periodu targetirale političke disidente u inostranstvu, sprovodeći nad njima različite oblike represije, zahtevajući ekstradiciju, otmice pa čak i ubistva.\nOtvoren javni poziv za najbolju tehnološku inovaciju


Srbiju za sedam godina napustilo 300.000 ljudi, odlaze i sredovečni | Novosadski informativni portal 021\nNema preciznih podataka u Srbiji, ali ni na nivou lokalnih zajednica koliko je ljudi u poslednje vreme spakovalo kofere i otišlo u inostranstvo privremeno ili zauvek.\nDa su migracije mladih unutar Dunavskog regiona sve intenzivnije i predstavljaju izazov svim nivoima administracije, predočeno je i na konferenciji u Kanjiži u okviru projekta YOUMIG, koji se bavi unapređenjem institucionalnih kapaciteta i pospešivanjem saradnje u cilju suočavanja i postupanja u skladu sa uticajima transnacionalnih migracija mladih. Da je Srbija tradicionalna emigraciona zemlja naglašava i dr Mirjana Rašević, upravnica Centra za demografska istraživanja u Institutu društvenih nauka u Beogradu, ukazujući da se poslednjih desetak godina taj trend ubrzao.\n"Odlaze sve više mladi i visokoobrazovani ljudi, što naravno predstavlja problem za svaku populaciju. Ovaj projekat je koncipiran tako da se na osnovu saradnje onih koji produkuju podatke, onih koji ih koriste i nas koji pokušavamo da ih tumačimo, da se napravi bolji, efikasniji politički odgovor na migraciju mladih. Veliki problem sa spoljnom migracijom je što se ljudi koji odlaze ne odjavljuju, pa tako mi samo na osnovu popisa koji se održava jednom u deset godina možemo da pretpostavimo koliko je ljudi otišlo, ili kroz saradnju Zavoda za statistiku Srbije i zavoda za statistiku zemalja gde ljudi najčešće odlaze, a to su Nemačka, Francuska, Austrija i u poslednje vreme i Mađarska", navela je ona, piše Dnevnik.\nZa sedam godina Srbiju napustilo 300.000 ljudi\nIz Srbije se u periodu od 2007. do 2014. godine, prema objavljenim podacima, iselilo oko 300.000 ljudi. Prosečan broj emigranata iz Srbije u razvijene države od 2004. do 2013. je godišnje iznosio 26.000, da bi već 2014. dostigao čak 58.000. Nije isključeno da taj broj i dalje raste, ali noviji podaci još nisu objavljeni.\nEmigracija mladih izaziva starenje populacije, gubitak radno sposobnog stanovništva i ljudskih resursa. Većina ovih migracija pogađa lokalne samouprave, međutim, malo njih je spremno da se suoči sa tom situacijom. Ključni problem u suočavanju sa posledicama sve veće migracije mladih i preduzimanju određenih koraka je nedostatak preciznih podataka i elemenata kojima bi se mogle uspešno kreirati lokalne politike.\n"Mislim da je socio-ekonomski razvoj Srbije preduslov da se manje odlazi. Ne mislim samo na viši životni standard, nego je važan i osećaj sigurnosti, važni su i dobri programi zdravstvene i socijalne zaštite, da se razmišlja o ekologiji. Bitno je da migracija bude manja ili da se veći broj ljudi vrati ili da migraciju pretvorimo u mobilnost", kaže dr Mirjana Rašević.\nIz Intrerreg programa EU, za buyet projekta YOUMIG, koji je započet početkom ove godine i potrajaće do juna 2019. godine, izdvojeno je 2,7 miliona evra. Vodeći partner projekta je Centralni statistički zavod Mađarske, a partneri iz Srbije su Republički zavod za statistiku, Institut društvenih nauka i opština Kanjiža. Jelena Predojević Despić, naučna saradnica Centra za demografska istraživanja smatra velikim izazovom statističko praćenje migracija.\nPredsednik kanjiške opštine Robert Fejstamer se nada da će rezultati projekta YOUMIG dati bar neke odgovore ili smernice kako motivisati mlade i ubediti ih da ostanu u zavičaju.\n"Jako je teško to postići ne samo u Srbiji, nego i u Mađarskoj, ili u okolnim državama takođe iz članstva EU, koje ne mogu da obezbede ljudima ono što, na primer, mogu Nemačka ili Austrija. Mi ćemo se svakako truditi, uzevši u obzir analize i podatke koje ćemo dobiti preko ovog projekta, da izradimo takve razvojne projekte kojima možemo da ubedimo naše mlade da ovde ostanu", smatra Fejstamer.


File: Vidimo decentralizovanu BiH kao dio EU\n12. juni/lipanj, 2011.\nEvropska unija ne odustaje od Bosne i Hercegovine kao buduće članice. Komesar Evropske unije za pridruživanje Štefan File, koji je prošle nedelje otvorio Strukturalni dijalog o reformi pravosuđa BiH u Banjaluci, istakao je da on vidi decentralizovanu BiH kao članicu EU.\nI sama činjenica da je početkom strukturalnog dijaloga, faktički i prije nego što je Bosna i Hercegovina postala kandidat za članstvo u EU, otvoreno poglavlje 23 - pravosuđe i temeljna prava, govori da Evropska unija još nije odustala od BiH.\nKomesar Evropske unije za proširenje Štefan File (Füle) u Banjaluci je istakao da Evropska unija ne želi da Bosna i Hercegovina zaostaje u procesu eurointegracija u odnosu na druge zemlje zapadnog Balkana. On je naglasio da je otvaranje strukturalnog dijaloga veoma bitno, jer se pitanje pravosuđa odnosi na poglavlje 23 pridruživanja EU, i predstavlja, kako je rekao, poglavlje svih poglavlja.\n„Strukturalni dijalog o reformi pravosuđa odvijaće se u okviru koji predviđa Sporazum o stabilizaciji i pridruživanju, a fokus razgovora će biti na četiri bojazni koje je izrazila Republika Srpska. Evropska unija danas je stranama pregovaračima postavila četiri pitanja vezana za stanje pravosuđa u BiH i na osnovu njihovih odgovora mi ćemo i iznijeti svoje preporuke. Ali Evropska unija neće donositi rješenja, već će to biti obaveza domaćih političara“ - kazao je File.\nKomesar EU za proširenje u obraćanju novinarima, osim osvrta na uslove koje BiH treba da ispuni da bi dobila kandidatski status – a to je poštivanje odluke Evropskog suda za ljudska prava i usvajanje Zakona o državnoj imovini - iskoristio je priliku da kaže da je strah građana RS prema eurointegracijama BiH neopravdan.\n“Postoji mit prema kojem građani moraju birati između slabljenja Republike Srpske i članstva Bosne i Hercegovine u Evropskoj uniji. Taj mit je pogreška jer evropska perspektiva ne treba da ide na račun entiteta. Mi vidimo decentralizovanu Bosnu i Hercegovinu kao članicu Evropske unije“, istakao je File.\nFile: Postoji mit prema kojem građani moraju birati između slabljenja Republike Srpske i članstva Bosne i Hercegovine u Evropskoj uniji. Taj mit je pogreška.\nNa pitanje koliki stepen decentralizacije će EU tolerisati ima li se u vidu složeno uređenje BiH, File je izbjegao konkretan odgovor.\n„Nema posebnih pravila, niti u EU postoji model koji treba da se slijedi. Sve je manje-više u rukama bosanskohercegovačkih političara. Bitno je da postoji funkcionalni mehanizam koordiniranja da bi BiH u procesu pridruživanja govorila jednim glasom“, kazao je File.\nStrukturalni dijalog o stanju pravosuđa treba da sagleda postojeće stanje i da ponudi konkretna rješenja, stav je predsjednika RS Milorada Dodika.\n„Mi smo apsolutno spremni da se, uvažavajući ustavni poredak Bosne i Hercegovine, evropsku praksu i evropsku regulativu, krećemo ne samo kroz strukturalni dijalog o pravosuđu, nego kroz sve sektore koji su neophodni kako bi ubrzali ovaj proces evropskih integracija. Mi u procesu evropskih integracija ne želimo da izgubimo našu autonomiju. Mi želimo da ojačamo značaj naše autonomije u okviru Bosne i Hercegovine. mislim da je to spojivo s evropskom praksom i nije protivno evropskim principima“, kazao je Dodik.\nLinija jačanja ljudskih prava\nMinistar pravde BiH Bariša Čolak ocijenio je dobrim za Bosnu i Hercegovinu činjenicu da je reforma pravosuđa u BiH stavljena na dnevni red i prije nego što je zemlja postala članica kandidat za EU.\n„To je jako dobro jer, umjesto da smo čekali još možda pola godine ili godinu dana, mi sad krećemo. Imamo, naravno, još puno toga za, rekao bih, popraviti, neke stvari izmijeniti, neke nedostatke otkloniti i, naravno, napraviti nove iskorake. Treba biti realan pa kazati da je dosta toga urađeno, međutim, isto tako treba biti svjestan da to što je urađeno nije ni blizu onoga što građani Bosne i Hercegovine očekuju, a to je potpuna jednakost pred zakonom, to je da svaki građanin ima pravo da mu se sudi u jednom nepristranom postupku u za to zakonom određenom sudu, i bez bilo kakve diskriminacije po bilo kom osnovu“, kaže Čolak.\nPrve razgovore o, kako je rekao, reviziji reforme pravosuđa u BiH, ministar pravde RS Džerard Selman ocijeno je uspješnim, naglasivši da stavovi strana po pojedinim spornim pitanjima i nisu toliko udaljeni koliko se to u prvom momentu činilo.\n„U principu smo se svi koji smo učestvovali u ovim razgovorima složili da se u Bosni i Hercegovini treba da izvrši reforma pravosudnog sistema BiH, svih nivoa. Ustvari, svi želimo da na određeni način vršimo prekompoziciju i određenih pravosudnih nadležnosti, kao i organa – ovdje mislim na Visoko sudsko tužilačko vijeće. Prema tome, očito je da je reforma koja je nametnuta početkom 2000. nešto za što smo svi shvatili da u okviru Bosne i Hercegovine, u okviru naše struke, imamo dovoljno snage i domaćih kapaciteta da pravosudne institucije na nivou Bosne i Hercegovine možemo da uredimo u skladu s određenim dogovorima i standardima Evropske unije“, smatra on.\nDo kraja avgusta svi nivoi pravosuđa u BiH trebali bi da odgovore na upitnike koje ima je dostavila Evropska unija, a nakon toga, do septembra bi Evropska komisija na osnovu njih trebala dati dalje preporuke o reformi pravosuđa BiH.\nJedno je sigurno - ovim je otvoren proces koji bi u BiH trebao donijeti više prava i pravde građanima, ali ne treba očekivati da će se on završiti preko noći, smatra ministar pravde Federacije BiH Zoran Mikulić.\n„Reforma je konačno prepoznata kao nužna, ali s tim da ona bude na liniji jačanja ljudskih prava, u skladu s evropskim i svjetskim standardima, uz poštivanje specifičnosti naše unutrašnje organizacije i uređenja“, kazao je Mikulić.